Бишкекда худкуш-террорчи Хитой элчихонасини портлатди\nХудкуш-террорчи Бишкекдаги Хитой элчихонаси дарвозасини машина билан уриб, воқеа жойида ҳалок бўлди, Қирғизистон фуқароси бўлган элчихонанинг уч нафар ходими яраланди, деб хабар берди “Vesti.ru” нашри.\nМамлакат бош вазири Жениш Разаковнинг маълумот беришича, террорчи Mitsubishi Delica русумли автомашинани бошқарган. Илгари портлаш оқибатида 1 киши ҳалок бўлди, икки киши яраланди деб хабар берилганди. Воқеа жойида фавқулодда хизмат ходимлари иш олиб бормоқда. Туман милиция ходимлари томонидан ўраб олинган.\nҲуқуқ-тартибот идораси ходимлари ҳозирча террорчи-худкушнинг шахсини аниқламаган. Портлаш юз берган жойда тезкор-тергов ҳаракатлари олиб борилмоқда.


17:14 28 Октябр 2020\n12:19 15.12.2018 Ҳавола олиш\nТОШКЕНТ, 15 дек — Sputnik, Ксения Мельникова. Японияда туғилиш даражаси кескин пасаймоқда, ёш йигитлар эса оила қуришга шошилишмаяпти. Агар карьерани барбод қилиш олдидаги қўрқув Кунчиқар мамлакат аёлларига хос бўлса, эркаклар билан боғлиқ вазият тамомила бошқача. Улар, японларнинг ўзлари таъкидлашаётгани каби, "ўтхўр" бўлиб қолишган ва жинсий муносабатлардан ўзларини йироқ тутадилар. Япон эркаклари ўз кучларини нимага сарфлашлари ҳақида - РИА Новости материалида ўқинг.\n"Бир ўзим тинчроқ яшайман: хоҳласам холва, хоҳласам пряник ейман"\n"Одамлар шунга аминки, туғилиш даражаси пастлаб кетиши сабабини японларнинг секс билан шуғулланишни истамасликларидан излаш керак. Улар ёлғизликда ҳам бахтли. Ахир бошқа қизиқ нарсалар кўп-ку: телефонда ўйин ўйнаш, интернетда роликлар кўриш, анимеларни томоша қилиш мумкин. Жинсий алоқа, яъни сексга вақт етишмайди", - дейди ўзини Иоширо деб таништирган 25 яшар япон йигити. Унга ўхшаганларни мамлакатда "ўтхўр эркаклар" деб чақириш одат тусига кирган.\nЎн йил аввал Токиога кўчиб келган москвалик аёл Полинанинг ҳикоя қилишича, мамлакатда нафақат уйланишни истамайдиган, ҳатто шунчаки танишишни хоҳламайдиган эркаклар кўплаб топилади. "Улар бу нарсага эринчоқлик кўзи билан қарайдилар. Камига бу уларга қимматга тушиши мумкин. Ёлғиз яшаш уларга ҳам осон, ҳам арзон ва руҳий ҳолат жиҳатдан - тинч. Танишларим орасида оила қурган, ёки ишқий муносабатда бўлганлар бор, лекин бу муаммога ечим дегани эмас. Бу ҳақда ҳатто телевизор орқали гапиришади. Ҳукумат ёлғиз одамлар жуда кўплиги ҳақида баёнотлар қилади", - дея ўз фикрлари билан ўртоқлашади аёл.\nШу билан бирга, муносабатларга қизиқувчи, бироқ аёлдан биринчи қадамни кутадиган эркаклар ҳам "ўтхўрлар" тоифасига киритилар экан. Айрим социологлар уларни "балиқни хуш кўрувчилар" ёки "кутувчи-эркаклар" деб атайдилар. "Улар биринчи бўлиб суҳбатга киришишга қўрқадилар, ёки жуда ийманадилар. Уларни аёллар йилдан-йилга молиявий жиҳатдан мустақил бўлиб бораётганлари қўрқувга солади. Айтганча, бу эркаклар ресторанда алоҳида ҳисоб қилишни сўрайдилар", - дея арз қилади Полина.\nЯпон ОАВлари жамоатчилик фикрини ўрганиш учун тез-тез сўров ўтказиб туради. Шундай сўровларнинг бирига кўра, мамлакатдаги 20 ёшдан 30 ёшгача бўлган эркакларнинг тенг ярмидан кўпи ёлғиз экан. 20 ёшдан юқори бўлган эркакларнинг 61%и, ва 30 ёшдан ошган эркакларнинг етмиш фоизи ўзини "ўтхўр"лар тоифасига киритишларини тан олганлар. Уларнинг аксарияти тиним билмай ишлайдилар, аммо орасида "бўйдоқ-паразитлар"и ҳам учрайди.\nОдатда, 20 ёшдан ошган, ота-онаси билан яшовчи ва улар ҳисобига беташвиш ҳаёт кечирадиган ёшларни "паразит-бўйдоқлар" дейишади. Улар тўлиқсиз ставкада ишлашлари ёки ўз вақтларини бирорта хобби, кўнгилхушлик ёки шоҳона предметларга сарфлашлари мумкин.\nЯпон социологлари "паразитлар" ҳатти-ҳаракатларига изоҳ берар эканлар, бунинг сабабини улар япон иқтисодий мўъжизасидан сўнг, мамлакат жадаллик билан тараққий этаётган даврдан кейин дунёга келгани билан боғлайдилар: ўшанда мамлакатдаги ишсизлик даражаси 2 фоиздан ошмаган, иш берувчилардан таклифлар эса тинимсиз ёғилиб турган. Бу болалар ўз ота-оналари қандай меҳнат қилишганларини кўришган, аммо уларнинг изидан боришни хоҳлашмаган.\nЯпонларда жасурлик ҳислатининг йўқлигини Иккинчи жаҳон уруши оқибатлари билан боғлашади: ўша вақтдан буён мамлакат бирорта ҳарбий можарода иштирок этмаган. Эркакларнинг аскар бўлишига ҳожат йўқ, уларда "мачизм" ва агрессия ҳам кам.\nҲукумат "ўтхўр" эркакларни, хусусан, "бўйдоқ-паразитлар"ни мамлакатдаги кўплаб иқтисодий ва ижтимоий муаммоларда айблайди. Аммо одамларнинг аксарияти, "бу эркаклар сахий ва олийжаноб, улар бошқа инсон қалбига жароҳат етказмаслик учун романтик муносабатларни хоҳламайдилар", дея бундайларни ҳимоя қиладилар.\nБор кучини ишга сарфлаётган японлар эса жинсий алоқага қизиқишни йўқотмоқда, лекин анимелар қаҳрамонлари ўртасидаги ишқий муносабатларни бажонидил кузатиб борадилар. Бу феноменга бир неча йил олдин "целибат синдроми" дея ном берилган. Бир неча йил олдин Япония оилани режалаштириш уюшмаси 16 ёшдан 24 ёшгача бўлган қизлар "жинсий алоқаларга қизиқмаслиги ва ҳатто жинсий ҳаётга ижирғаниб қарашлари" ҳақида сенсацион хабарни эълон қилган эди.\nЯпониянинг презерватив ишлаб чиқарувчи Sagami компанияси ҳам одамлар ўртасида сўров ўтказди. Компанияни респондентлар жинсий алоқа билан қанчалик тез-тез шуғулланишлари масаласи қизиқтирарди. Аниқ бўлишича, жуфтлик бу иш бир ойда 2,8 маротаба шуғулланар экан.\nПрезерватив ишлаб чиқарувчи компаниялар томонидан ўтказилган сўров натижаларига кўра, японлар жинсий алоқа билан йилда 45 марта шуғулланадилар ва дунё рейтингида охирги қаторни эгаллайдилар.\nЯпонлардан бир поғона юқорида турадиган сингапурликлар бу ишни анча кўп - 73 марта, греклар эса - 93 марта амалга оширадилар.\nСоциологлар шунга аминки, япон эркакларининг "ўтхўр" бўлишига - мансаб пиллапоясидан муваффақиятли илдамлаб бораётган япон аёллари сабабчидир. Бундай аёллар муносабатлардан манфаатдор эмас, чунки деганда оила қуришга шошилмайдилар.\nАгар илгари японларда оила қуриш учун идеал ёш - 25 ёш деб ҳисобланган бўлса, ҳозирда бу кўрсаткич 30га яқинлашган ва у яна ошишда давом этмоқда.\nБу тенденциялар мамлакатдаги демографик ҳолатга ўз салбий таъсирини кўрсатмоқда. Япония аҳолиси энг қари мамлакатлар орасида етакчи ҳисобланади: фарзанд туғилиши борган сари камаймоқда, пенсионерлар сони эса кўпайиб бормоқда. Келажакда муаммо янада зиддий тус олиши в бу ҳолат иқтисодий коллапсга олиб келиши мумкин.\nДемографлар ҳисоб-китобига кўра, XXI аср ўртасига келиб, японлар сони 30%га қисқаради, ва бу масала табиийки давлатни ташвишга солиб келади. Чоралардан бири сифатида Япония ҳукумати фирмаларга чет эллардан 345 минг нафар ходимларни қабул қилишни таклиф этган. Оролликларнинг гастарбайтерларга бўлган "муҳаббати"ни ҳисобга олган ҳолда, Бош вазир Синдзо Абэга бу қарорни қабул қилиш осон бўлмаган, дея айтиш мумкин. Аммо унинг бошқа чораси ҳам йўқ. Қолаверса, Абэнинг ўзи ҳам японларга яхши ўрнак кўрсатишга қодир эмас - 64 яшар бош вазирнинг фарзанди йўқ, у бор кучини ишга сарфлайди.


Эгалик ҳуқуқини тиклашга тўсиқ, ота-боболардан қолган уй ва оширилган солиқ ставкаси: Аҳолини қийнаётган яна бир муаммо\n10:40 / 24.02.2021\nСўнгги вақтларда уй-жой, ер-мулк соҳасида ечимини кечиктириб бўлмайдиган бир неча муаммо етилиб келмоқда. Ўз вақтида бартараф этилса, жуда кўпларнинг норозилиги олди олиниши мумкин. Аллақачон турли ҳудудлардан бу борадаги мурожаатлар йўлланмоқда.\nЕр-мулк билан боғлиқ ҳар қандай низо ва муаммоли ҳолатда биринчи навбатда эгалик ҳуқуқи расмийлаштирилгани — давлат рўйхатидан ўтказилгани сўралади. Шундай бўлишига қарамасдан, бугун вилоятлардаги истаган туманда аҳолининг қарийб ярмида ўзи яшаётган уйда ҳали ҳам эгалик ҳуқуқи йўқ.\nҲозирги қонун-қоидалар шундай тузилганки, оддий, қишлоқда яшовчи фуқаро учун уй-жойини давлат рўйхатидан ўтказиб, эгалик ҳуқуқи расмийлаштириш деярли имконсиз аҳволга келиб қолди.\nСодда қилиб тушунтирамиз: дейлик, маълум фуқарога уй-жой учун ери 1998 йилда туман ҳокимининг қарори билан ажратилган. 2000-2002 йилларда қуриб битказилган ва яшаб келмоқда. Аҳолининг тенг ярмида бўлгани каби унда ҳам эгалик ҳуқуқи йўқ. Энди эса эгалик ҳуқуқи мавжуд бўлмаган фуқаролар амалдаги Солиқ кодексининг 437-моддасига кўра уч баравар кўп миқдорда ер солиғи тўлашларига тўғри келади. Ўз-ўзидан фуқаронинг энди ўз уйига эгалик ҳуқуқи расмийлаштириб, мулкни давлат рўйхатидан ўтказиш ҳаракати тезлашади.\nҲамма муаммо мана шу жойда бошланмоқда, фуқаро ўзи яшаб келган уй-жойга эгалик ҳуқуқини олишида бир қатор мантиққа зид бўлган тўсиқлар мавжуд. Шунинг учун ҳам у энди солиқни катта эҳтимол билан уч баравар тўлашга мажбур.\nБиринчи тўсиқ шуки, фуқаро яшаётган уйига эгалик ҳуқуқини олиш учун Давлат хизматлари марказига мурожаат қиларкан, ундан уй-жой лойиҳа ҳужжатлари талаб қилинади. Тасаввур қиляпсизми? Қуриб бўлинган уй-жой учун!\nЯна бир аниқлаб оламиз: Лойиҳа бу — бино қурилишидан олдин қилинадиган энг дастлабки ҳужжатлардан бири. ДХМ қандай қилиб 30 йил олдин қурилган, шунча йилдан бери фуқаро яшаб келаётган уйнинг лойиҳасини сўраяпти? Чунки қоида шунақа.\nЭгалик ҳуқуқини тиклаш Вазирлар Маҳкамасининг 2018 йил 18 майдаги 370-сонли қарори асосида амалга оширилади. Қарорда эса эгалик ҳуқуқини тиклаш учун лойиҳа ҳам тақдим этилиши белгилаб қўйилган. Аллақачон қуриб битказилган уйни рўйхатга олишга қурилиш лойиҳасининг талаб этилиши мантиққа зид бўлиб турибди.\nАна шу тарзда фуқаро ўз уйини ҳужжатлаштиришда дастлабки қадамни ҳам қўя олмаяпти. Қоидаларки шундай бўлгач, фуқаро қандай қилиши керак? Дарвоқе, фуқаронинг муаммосини ҳис қилиб унга ёрдам бермоқчи масъул бўлган соҳа вакили эса бу ҳолатда ўз-ўзидан қоидабузарга айланиб қолади.\nҚонун-қоидалар мана шу алфозда бўлгани ҳолда эгалик ҳуқуқи бўлмаган уйлар учун уч баравар миқдорда солиқ солиниши ҳадемай аҳолининг норозилигига олиб келиши тайин.\nМутасаддилар мазкур ҳолатга тушиб қолган фуқароларга масалага ечим топиш учун судга мурожаат этишни маслаҳат беради. Аммо аҳолининг 40 фоизида бу муаммо бўлиб турганда суд ечим эмас. Умуман, низоли ҳолатларда судга мурожаат этишни тушуниш мумкин. Аммо бу ерда гап қоидалар ва тизимнинг ислоҳотга муҳтожлиги ҳақида бормоқда.\nХўш, бу муаммодан раҳбарият, соҳа масъуллари бехабарми? Хабардор. Шунинг учун ҳам 2020 йил 15 октябрда давлат раҳбари бошчилигида ўтказилган йиғилишда шу муаммо ҳам алоҳида тилга олинганди. Мазкур йиғилишда давлат раҳбари мутасаддиларга «2021 йилнинг 1 мартига қадар эгалик ҳуқуқи расмийлаштирилмаган кўчмас мулк объектлари муаммоларини ҳал этиш чораларини кўрсин», деб аниқ вазифа қўйган. 1 мартга ҳам бир неча кун қолди. Афсуски, ҳали ҳам муаммо муаммолигича турибди. Агар яқин кунларда бу бўйича аниқ чора-тадбирлар эълон қилинса, айни муддао.\nАммо мазкур йиғилиш баёнида айтилган муаммони бартараф этиш учун тегишли қонунчиликка ҳам ўзгартиришлар киритиш керак-да. Чунки эгалик ҳуқуқи бериш тартибини маҳаллий ҳокимликлар ёки тегишли идоралар мустақил эмас, айнан ҳукумат даражасида, аниқ тизим асосида амалга ошириши талаб этилади.\nСодда қилиб айтганда, эгалик ҳуқуқини тиклаш учун уй эгасидан биргина лойиҳа сўралиши шунча муаммони келтириб чиқармоқда. Ҳолбуки, лойиҳа энди қуриладиган уйлар учун керак. Ечим эса аслида анча оддий — уй-жойга эгалик ҳуқуқини тиклашда бу амалиёт ислоҳ қилиниши керак.\nВазирлар Маҳкамасининг биз назарда тутган 370-сонли қарори 2018 йилда қабул қилинган ва эгалик ҳуқуқи олиш учун лойиҳа сўраш амалиёти шу йилдан бошланди. Энди ана шу қарор асосида ундан олдин қурилган уйлар учун ҳам лойиҳа сўралмоқда. Ахир, фуқаролар бу қарор чиқишини ундан олдинги ўн йиллар давомида билмаган-ку?! Демак, уй-жойларга эгалик ҳуқуқи беришда 2018 йилгача қурилган уйлардан лойиҳа сўраш мантиққа зид.\nЁхуд соҳа мутахассислари муаммодан келиб чиқиб ўз таклифларини билдиришлари шарт. Дарвоқе, давлат раҳбари юқорида айтилганидек, бу бўйича муддат ҳам белгилаб берган.\nЯна бир масала. Уй-жойларга эгалик ҳуқуқини олишдаги муаммо фақатгина бу билан тугамайди. Аксарият фуқаролар ота-бобосидан қолган каттароқ ҳажмдаги, дейлик, 15-20 сотих майдондаги уй-жойларда яшаб келади. Уларнинг ҳам аксариятида эгалик ҳуқуқи йўқ. Ана энди, эгалик ҳуқуқи бўлмаган ерлар учун солиқ ставкаси уч баравар бўлгач, улар ҳам бу ҳужжатни расмийлаштиришлари керак. Бундай вазиятда, қоидага кўра, ер ажратиш қарорини топиб келиш керак. Тўғри, собиқ СССР давридаги колхоз қарорлари ҳам давлат рўйхатидан ўтказишга асос ҳисобланади. Муаммо ва фуқаролар учун мушкуллик шундаки, ўтган асрнинг иккинчи ярмига оид бу каби ҳужжатларни топиш деярли имконсиз иш.\nШундай бўлгач, бу тоифадаги фуқаролар ҳам ўз уй-жойларини давлат рўйхатидан ўтказишда қийинчиликка дуч келмоқда. Демак, бу бўйича ҳам қонунчилик ислоҳотга муҳтож.\nҲал этиш мумкин бўлган бу муаммолар аҳолимизнинг қарийб ярмини эрта ёки индин безовта қилади. Энг қизиғи, соҳа мутасаддилари ҳам бунинг ечими осон эканидан хабардор. Аммо, ҳозирча масъуллар тартибни ўзгартириш шарт эканини айтиб ташаббус кўрсатишдан ўзларини тортмоқдалар.\nМуаммо эса кун сайин бўй чўзиб бормоқда.\n22:20 / 17.03.2021\nЭксклав ҳудудлар учун айрим солиқ ставкалари белгиланиши мумкин


Туркманистон айрим товарлар учун божхона тўловларини бекор қилади\nМамлакатда паррандачилик тармоғини ривожлантириш доирасида 2 март куни Туркманистон президенти Гурбангули Бердимуҳамедов фармойиш имзолади, унга кўра мамлакатга олиб кириладиган айрим товарлар божхона тўловларидан озод қилинади, дея хабар берди маҳаллий ОАВ.\nНашрларнинг маълум қилишларича, мазкур қарор давлат раҳбари томонидан “мамлакатда импорт ўрнини босувчи ва экспортбоп маҳсулотларни ишлаб чиқарувчиларни давлат томонидан қўллаб-қувватлаш мақсадида” қабул қилинди. Хабарларга кўра, 9 февраль куни “мамлакат ички бозорини товуқ гўшти ва тухум билан таъминлаш, ортиқчасини хорижга экспорт қилишга имкон берувчи паррандачилик мажмуаларни яратиш” билан боғлиқ масала кўтариб чиқилган.\nДекабрь ойи ўрталарида Туркманистон аҳолиси товуқ тухуми нархи кўтарилиши билан боғлиқ муаммога тўқнаш келди. Бир ҳафта мобайнида пойтахт бозорларида тухум бирданига 80-100%га кўтарилиб кетди.\nМарт ойи бошларида мамлакатнинг айрим минтақаларида уй паррандалари номаълум вирусдан нобуд бўлаётгани ҳақида хабарлар пайдо бўлди. “Озодлик” манбаларининг хабар беришича, Туркманистон шимолий минтақаларида, жумладан Дашўғиз вилоятининг Болдумсаз ва Гурбансолтан туманларида ўнлаб товуқлар нобуд бўлди.\nЎтган йилнинг охирларида Туркманистон аҳолиси, айниқса қишлоқ аҳли озиқ-овқат нархларининг кўтарилиши ва ун тақчиллиги билан тўқнаш келди.


Тожикистонда иссиқхона сабзавотларини етиштириш ҳажми ортмоқда, нархлар эса ҳануз қиммат • EastFruit\nБош саҳифа › Янгиликлар › Тожикистонда иссиқхона сабзавотларини етиштириш ҳажми ортмоқда, нархлар эса ҳануз қиммат\nТожикистонда иссиқхона сабзавотларини етиштириш ҳажми ортмоқда, нархлар эса ҳануз қиммат\nМуаллиф: EastFruit 15 Апр 22 15 Апр 22 023\nИссиқхоналар майдонлари кенгайиши ва уларда маҳсулот етиштириш ҳажми ўсишига қарамай, Тожикистон ички бозор эҳтиёжларини ҳали ҳануз қондира олмаяпти.\nМамлакат Қишлоқ хўжалиги вазирлиги маълумот беришича, 2022 йилнинг 8 апрель ҳолатига кўра, Тожикистон иссиқхоналарида 1162 тонна сабзавот етиштирилган: помидор, бодринг, булғор қалампири, бақлажон кабилар шулар жмласидандир. Бироқ уларни харид қилишга ҳамманинг ҳам қурби етмайди, чунки нархлар жуда қиммат, деб ёзмоқда Аsia-Plus.\nШунингдек ўқинг: Тожикистонда аномал совуқлардан сўнг ҳавонинг кескин исиши қулупнай нархини тушириб юборди\nМасалан, 1 килограмми 60-80 сомоний (4,63-6,17 доллар)дан сотилаётган булғор қалампири рекордни янгилади. Ундан кейинги ўринларда ўртача 25-30 сомоний (1,93 – 2,31 доллар)дан помидор, 20-25 сомоний (1,54 – 1,93 доллар)дан бақлажон ва 12-18 сомоний (0,93 – 1,39 доллар)дан бодринг сотилмоқда.\nҚишлоқ хўжалиги вазирлиги маълумотларига кўра, Тожикистондаги иссиқхоналарнинг умумий майдони 118,5 гектарни ташкил қилади. Уларнинг асосий қисми Сўғд вилоятининг Кушониён, Балхий, Ҳисор, Турсунзода ва бошқа туманларида барпо этилган.\nИссиқхоналар майдони ва шунга мос равишда сабзавот етиштириш даражаси йилдан-йилга ортиб боряпти, аммо уларнинг нархи юқорилигича қолмоқда. Ваҳоланки, Тожикистон ҳукумати 2021 йилда замонавий иссиқхоналар қуриш учун импорт қилинадиган товарлар, материаллар, асбоб-ускуналарни ҚҚС ва божхона тўловларидан озод қилган эди. Ушбу рўйхатдан қурилиш конструкциялари, ҳаво айлантирувчи қурилмалар, электр двигатель ва генераторлар, суғориш ускуналари, қишлоқ хўжалиги техникаси, ўғитлар ва кимёвий ҳимоя воситаларидан иборат 72 номдаги маҳсулот ўрин олган.\nБМТнинг Озиқ-овқат ва қишлоқ хўжалиги ташкилоти (ФАО) иқтисодчиси Андрий Ярмак Тожикистон иссиқхона бизнесининг истиқболлари ҳақида аввалроқ сўз юритган эди. Унинг айтишича, тожикистонлик иссиқхоначилар ўз маҳсулотларини маҳаллий бозор эҳтиёжларига йўналтириши, экин етиштириш, уни совутиш, қадоқлаш ва саралаш технологиялари ҳамда логистикани ўзлаштириши, шундан сўнггина экспортни ривожлантириши лозим.\nиссиқхонада етиштирилган сабзавотлариссиқхоналарнархларТожикистон


“Ўқитувчи” нашриёти иккита тузилмага ажратилади — Minbar\n18 фев 11:33 1 дақиқада ўқийсиз Янгиликлар\n“Ўқитувчи” нашриёти иккита тузилмага ажратилиб, нашриёт номи остида илмий-услубий ноширлик маркази ва матбаа уйи ташкил этилади. Бу ҳақда Ахборот ва оммавий коммуникациялар агентлиги (АОКА) матбуот хизмати хабар берди.\nНоширлик марказини ташкил этишдан мақсад узлуксиз таълим тизимида Мактабгача таълим, Халқ таълими ҳамда Олий ва ўрта махсус таълим вазирлиги билан ҳамкорликда янги авлод дарсликларини ишлаб чиқишдан иборат.\n"Марказда илм-фан мутахассислари, юқори педагогик тажрибага эга соҳа вакиллари ҳамда масъулиятли муҳаррирлар, мусаҳҳиҳлар гуруҳи жамланади. Уларга замон талабларига жавоб берадиган, инновацион янги авлод дарсликларини ишлаб чиқишлари учун барча зарурий шароит ва қулайликлар яратиб берилади", - деган агентлик бош директори в.б. Комил Алламжонов.\n“Ўқитувчи” ноширлик марказининг вазифалари:\nдарсликлар ва ўқув қўлланмаларининг сифати ва безатилишини яхшилаш;\nбу борада замонавий жаҳон тажрибаларини жорий этиш;\nдарслик лойиҳаларини тайёрлашда давлат стандартлари ҳамда санитария меъёрларига тегишли ўзгартириш ва қўшимча киритиш бўйича таклифларни ишлаб чиқиш.\nШунингдек, марказ мактаб дарсликларини тайёрлаш тартибини ҳам тўлиқ қайта кўриб чиқади.\n“Ўқитувчи” нашриёти АОКА таркибида бўлиб, таълим муассасаларига дарсликлар ва ўқув қўлланмаларни етказиб беришда ягона ношир ҳисобланади.\nдарслик Ўқитувчи нашриёти Ахборот ва оммавий коммуникациялар агентлиги нашриёт АОКА Комил Алламжонов\n24 май 18:11 2 дақиқада ўқийсиз\nБлокланган сайтлар блокдан чиқарилди, лекин ҳаммаси ҳам эмас\n11 май 09:11 2 дақиқада ўқийсиз


Чемпионат ғалаба билан бошланди | "NAVBAHOR" FUTBOL JAMOASINING RASMIY WEB SAHIFASI\nЧемпионат ғалаба билан бошланди\nАввал хабар бериб ўтканимиздек, бугун Наманган шаҳрида 2005 йилда туғилган болалар ўртасида Ўзбекистон чемпионати бошланди. Бугун чемпионатнинг дастлабки тур учрашувлар бўлиб ўтди. Қатнашчилар учта гуруҳда иштирок этаётганликлари сабабли ҳар бир турда учтадан ўйин ўтказилади. Мазкур мусобақада қатнашаётган Наманган вилояти терма жамоаси ўзагини “Навбаҳор” футбол клуби қошида фаолият юритаётган “Навбаҳор-Умид” футбол мактаби тарбияланувчилари ташкил этишмоқда. Вакилларимиз “В” гуруҳида Бухоро ва Навоий вилоятилик тенгқурлари билан баҳс олиб боришмоқда. Футболчиларимиз дастлабки турда Навоий вилояти терма жамоасига қарши майдонга тушишди. Ўйинда рақибидан ҳар томонлама устунлигини намойиш этган тарбияланувчиларимиз якунда 4:1 ҳисобидаги ғалабани қўлга киритишди. Жамоамизнинг голларига Маҳаммадсодиқ Абдуллаев (2 та), Диёр Баҳромжонов ва Аброр Олимовлар муаллифлик қилишди. Эртага иккинчи тур учрашувлари давом эттирилади. Ўзбекистон чемпионатини ғалаба билан бошлаган футболчиларимиз 2-турда дам олишади.\nДастлабки тур натижалари\nТошкент в. – Андижон – 1:0\nНаманган – Навоий – 4:1\nФарғона – Тошкент – 2:2.


ҚИМОРБОЗНИНГ МУҲАББАТИ… - 28 Мая 2020 - Блог - WWW.SHERLAR.ORG - SMS SHERLAR, SEVGI SHERLARI, YANGI\nПятница, 03.07.2020, 16:58\nГлавная » 2020 » Май » 28 » ҚИМОРБОЗНИНГ МУҲАББАТИ…\nМансур қиморбознинг бўйи нақ икки метр келади. Кенг елкали. Ёши элликка бориб қолган бўлишига қарамай, ҳамон ичкилик, аёл деса ўзини томдан ташлайди. Икки юзида чандиғи бор. Айтишларича, бу чандиқлар ўн йилча аввалги пичоқ излари экан. Ўшанда катта қимордан сўнг ичкилик бўлибди. Мансур бир сумка пулни қўлтиғига қисганча, гандираклаб уйига кетаётса, бор пулини бой бериб нима қилишни билмай қолган томмаҳаллалик Ҳайдар қиморбоз ёнига бир-иккита норғул йигитларни олган-у, Мансурнинг йўлини тўсган. Ўртада муштлашув бошланган. Ҳайдар кўрдики, уч бирдай эркак ҳам Мансурни йиқита олмаяпти. Шунда аламига чидолмай, юзига икки марта кетма-кет пичоқ тортиб юборган…\nҲайдар яқинда қамоқдан чиқди. Лекин Мозорбошидаги Бадир бобонинг қиморхонасига кела олмади. Мансурдан чўчиди…\n— Туринглар, Мансур ака келаяпти!.. — Етмишни қоралаб қолган Бадир бобо қўлидаги ароқ тўлатилган пиёлани тез дастурхонга қўйди-да, қиморбозларни қўли билан имлаб туришга ундади.\n— Жамоат жам-ку-а? — силкиниб-силкиниб кулганча Бадир бобонинг елкасига қоқиб қўйди Мансур ўзи учун ажратилган тўрдаги жойга ўтираркан. — Қани, ўтирайлик!.. Бобой, бир дуо қилинг-чи!..\n— Ўзларидан бўлсин, қиморбоз!.. — икки қўлини кўксига қўйиб бош эгди қария. — Ҳарқалай, биз манави зормандадан пича олиб қўйдик! Гуноҳ бўлар-ов!..\n— Вей, бобой, қачондан бери гуноҳни ўйлайдиган бўп қолдингиз? — кулди Мансур. — Кечагина-а?.. Анави Тожинисани… Ўмонсиз, бобой!.. Қариб қолсангизам сира қуйилай демайсиз!..\n— Ҳа… Энди… Ўзлари бош бўлиб тургандан кейин…\n— Бўпти, омин, Худо ҳаммамизнинг ризқимизни бутун қилсин! Ошиғимиз олчи бўлаверсин!..\n— Оллоҳу акбар!..\nСаккиз эркак бараварига юзларига фотиҳа тортишди.\nБадир бобо эса, шоша-пиша бўш пиёлалардан бирига ароқ қуйиб Мансурга узатди.\n— Эрталабдан-а, бобой! — афтини бужмайтириб ароқни қўлига олди у. — Қандай бўларкин?\n— Қанддай бўлади, иним, қанддай!.. Шу зорманда бўлмаса, оёқ қурғур қалтираб ошиқ тепишгаям ярамай қолади-да!..\n— Жа шумсиз-да, бобой!.. Бўпти, ҳой Тўра пакана, ошиқларни буёққа чиқар!..\nЎттизларга кирган қиррабурун, букрироқ йигит даст ўрнидан туриб токчадаги косалар ичидан тўрт дона ошиқни олди-да, Мансурнинг қўлига тутқазди.\n— Хўш, кимда пул йўқ? Пули йўқ одам бугун ўйнамасин… Нимага индамайсанлар? Оғзингга толқон солволганмисан ҳамманг?.. Вақтида айтиб қўйларинг!.. Кейин аммамни бузоғига ўхшаб мўлтираб турсанг кечирмайман. Биласанлар!..\nҲеч кимдан садо чиқмагач, Мансур ошиқларни дастурхон устига ташлади ва пиёлага қуйилган ароқни ичди.\n— Бобой бугун ўйнамайди. — деди у ўрнидан қўзғолаётиб.\n— Нимага? — Бадир бобонинг ранги бирдан ўзгариб бир-бир чўнтакларидан даста-даста пул чиқараётган қиморбозларга қараб чиқди. — Бу нима деганингиз, қиморбоз? Қариянинг бели ҳали бақувват.\n— Бугун чўтал йиғасиз.\n— Ҳа-а, шунақа демайсизми? — Бадир бобо шу гапдан кейингина юзлари ёришиб жилмайди. — Бўпти, қани, мен дастурхонни йиғиштирай-чи бўлмаса!..\n— Хўш, ким қанча тикади? — ўтирганларга юзланди Мансур.\nЎртага биринчи бўлиб Тўра пул ташлади.\n— Юз минг тикдим!\n— Мен икки юз минг тикаман! — дея чўнтагидаги икки даста мингталикни ўртага қўйди Содиқ исмли чўтир юз, қирқларга кирган йигит.\n— Ў, зўрсанлар-ку!.. — деди Мансур қиморбоз йигитларга маъноли боқиб. — Тўра, огоҳлантириб қўяй, ўтган сафаргига ўхшаб ютқазиб қўйсанг, ялиниш йўқ. Бугун менга пул жудаям зарур. Катта ўғлим Маъруфга «Нексия» оберишим керак. Уқдингми?\nТўра бош ирғади.\n— Яхши. Унда мен бир милён сўм тикдим!.. — Мансур қийиққа тугиб қўйилган пулларни ўртага сочиб юборди. Ўтирганлар бараварига оҳ тортиб юборишди. — Кўрдиларингми, мен доим таваккал қиламан! Мабодо ютқазсам, баъзи бир ярамасларга ўхшаб пичоқ кўтариб йўл тўсмайман.\nОшиқни биринчи бўлиб Содиқ тепди. Омади келмади. Одатга кўра, яна бир бор унга имкон берилди. Лекин ошиқлар аксига олгандек бу сафар ҳам тик турмади. У бошини эгганча даврадан чиқиб токчадаги ароққа ёпишди. Навбат Тўрага етди. У бўйнини қисган кўйи ошиқларни қўлига олди. Ҳозир ўртадаги пулларга кўз ташлагани сайин шу қадар ютиб олишни орзу қилардики, ҳатто ҳаяжондан қўллари билинар-билинмас титраб қўярди.\nОшиқлар тўрт тарафга сочилиб кетди. Биронтаси ҳам тик тушмади…\nИккинчи марта ҳам шу ҳолат такрорланди…\nХуллас, Мансур қиморбоз ҳар галгидек бошқаларни чув туширди. Фақат… Бурчакда ғужанак бўлиб ўтирган Норбой исмли новчадан келган, боши кал йигит Мансурга умидвор тикилиб турарди.\n— Нега тикилиб қолдинг? — сўради Мансур жиддий тортиб. — Кейинги икки партияни қарзга ўйнаганингни ҳамма кўрди. Ҳа энди камбағалгина йигит, тўртта боласи бор деб қўйиб бердим. Қанча қарз бўлганингни биласан-а?..\n— Қанча?.. Эсингдан чиқиб кетмадими ишқилиб?\n— Тўрт юз минг.\n— Маладес, ўғил бола. Бошинг бекорга кал бўлмаган экан. Хотиранг чаккимас. Бунақанги вақтларда баъзи бировларнинг хотираси тўхтаб қолади-да!.. Майли, сен ўзимизникисан. Бир ой муҳлат сенга. Пулларни худди шу ерда санаб оламан сендан.\n— Раҳмат, ака!.. — Норбойнинг чеҳраси ёришиб икки қўлини кўксига қўйди…\nМансур эса, пулларни шошилмасдан сумкага жойларкан, орасидан бир даста мингталикни чиқариб Бадир бобога узатди.\n— Бу сизнинг улушингиз, бобой!.. Манавини эса, Тўра олади-да, ғиз этиб шаҳарга тушиб келади.\n— Ака, нима опкелай? — пулларни чўнтагига жойлаш асносида Мансурга юзланди Тўра.\n— Нима опкелардинг?!. Қизларнинг зўрларидан опкел!.. Бугун бобойни би-ир ишлатайлик, ха-ха-ха-ха!..\nКулгига бошқа қиморбозлар ҳам зўрма-зўраки жўр бўлишди. Йўқ, ҳурмат юзасидан эмас, Мансурдан азбаройи қўрққанликлари учун шундай қилишди…\nЮтқазиш алами барчаларининг юрагидан олиб бўлганди…\nМансур ҳовлисига кириб келганда, хотини Меҳри опа тандирга нон ёпиш билан овора экан. Эрини кўрди-ю, қўлидаги енгчаси ҳам унутиб югурганча унга пешвоз чиқди.\n— Яхши келдингизми, дадаси? — шошилиб Мансурнинг қўлидаги сумкани оларкан, сўради у. — Чарчамадингизми?\nМансур ширакайф кўзларини қисганча Меҳри опага тикилди.\n— Сендақа айёр хотинни кўрмаганман. — деди у ғўлдираб. — Қўлимда пул борлигини биласан-да! Шунинг учун қачон қараса пилдираб югурасан.\n— Бекорларни айтибсиз!.. Мен сизга текканимда ҳемирингиз йўғиди чўнтагингизда!.. Нимага туҳмат қиласиз?..\n— Бўпти, жаврайверма!.. Болалар қани?..\n— Уччала ўғлингизам мактабга кетган. Сабоҳатни ҳозир гузарга картошка опкел деб жўнатгандим… Чой-пой ичасизми?..\n— Ичмайман… Пулларни эҳтиёт қил! Анавиларга қўшиб қўй!.. Эртага Маъруф ўғлимга «Нексия» олишга бораман…\n— Ростдан-а? — хурсанд бўлиб кетди Меҳри опа. — Вой тилингизга шакар, дадаси!.. Ишқилиб, бахтимизга соғ-саломат бўлинг!.. Фақат… Шу қимор ўйнашингиздан доим хавотирдаман-да!..\n— Ўчир овозингни!.. Нима қилсам, сенларни деб қилаяпман!.. Қимор ўйнашимдан хавотирда эмиш… Бор ишингни қил!.. Ҳе онангни!..\nМеҳри опа тилини тишлади. Эри кайфи ошганда уришдан ҳам тоймаслигини билади. Шунинг учун индамайгина тандир томон равона бўлди…\nМансур эндигина каравотга чўзилиб кўзларини юмганди-да!..\nТашқарида кимнингдир ғўлдираган овози келиб шартта ўрнидан турди-ю, деразадан ҳовлига қаради…\nБадир бобо келибди.\n— «Тинчликмикан? — хаёлидан ўтказди Мансур. — Ҳозиргина уйидан келдим-ку!.. Нима бало бўлдийкин яна?..»\n— Ҳа, бобой, нима гап? — сўради у остонадан туриб.\n— Юринг, зўр гап бор! — деди Бадир бобо кўз қисиб. — Ташқарига чиқайлик!\nМансур йўл-йўлакай оёғига калишини илиб бобонинг ортидан эргашди.\n— Анжонда қиморбоз танишларим борлигини билардингиз. — гап бошлади Бадир бобо уёқ-буёққа ўғринча қараб олгач.\n— Ўшалар бир йигитни жўнатишибди. Ҳозиргина келди. Бирпас ўтирди уйда. Айтишича, уёқдагилар ҳам сизнинг таърифингизни эшитишган экан. Катта ўйин бўлармиш. Сизниям таклиф қилишибди. Йигит сизни ўзиминан опкетмоқчи.\n— Шунақа денг? — бошини қашлади Мансур. — Эртага машина олишга бормоқчийдим-ку!.. Қандай бўларкин?\n— Э, қанақа машина, қиморбоз?.. Катта ўйин бўлармиш деяпман-ку!.. Бориб бир эзиб келсангиз нима бўпти? Ҳа энди, сизниям бир кўриб қўйсин улар!..\n— Ютқазиб қўйсам-чи? — кулди Мансур. — Унда нима бўлади?\n— Сиз-а?.. Хафа қилаяпсиз, бўтам, хафа қилаяпсиз!..\n— Бўпти, сиз кетаверинг, ҳозир орқангиздан етиб бораман…\nМЕН АНЖОНЛИКДАН ЗЎРМАН\nМансур қиморбоз Бадир бобо кетиши билан тез кийинди-да, йўлга тушди. У жуда қизиқиб қолганди. Анжонда кўп бўлганди-ю, қимор ўйнамаганди.\n— Баччағарлар-ей, — кўнглидан ўтказди у қадамини тобора тезлатиб. — Менминан ўйнагилари кепти-да. Яхши, кўрамиз, ўша Анжонликлари қанақайкин… Бели синиб қолмасмикан ишқилиб?..\nҚариянинг уйига кириб келганда, баланд бўйли, мўйловдор, ўттиз ёшлар чамасидаги бир йигит чой ичиб ўтирганди. Мансурни кўрди-ю, шоша-пиша пиёлани бир четга қўйиб ўрнидан турди.\n— Ассалому алайкум, қиморбоз. — дея сўрашиш учун қўл узатди у сирли жилмайиш қилиб.\n— Хуш кепсиз, меҳмон! — Мансур ҳам унга қўлини узатиб сўрашган бўлди ва тўрга ишора қилди. — Қани, ўтирсинлар, меҳмон!\n— Менинг исмим Ғолиб. — дея ўзини таништирди Анжонлик меҳмон. — Ҳа энди… Бизам сизнинг йўлингиздан бораяпмиз секин-аста, ака.\n— Камтарлик қилманг, ука. — кулиб қўйди Мансур. — Бизам жа Худо эмасмиз. Оддий қиморбозмиз холос…\n— Оббо сиз-ей, — тўсатдан кулиб юборди Ғолиб. — ахир сиз ҳақингизда бутун Анжон гапираяпти. Шунинг учун уёқдаги акаларимиз… Мана мени юборишди атайин… Таърифингизни эшитишган… Қолаверса, қиморбоз зоти бир-бириминан яқин таниш бўлса, нимаси ёмон?.. Фақат йўқ дея кўрманг. Хафа бўламиз-а!..\nМансур бир муддат ерга боққанча ўй суриб қолди.\n— Биласизми, — деди ниҳоят бошини кўтариб деразадан ташқарига безовта қараб оларкан. — мен-ку, боравераман. Локигин… Акаларингизни мабодо хафа қилиб қўйсам…\n— Буёғидан кўнглингиз хотиржам бўлсин, ака. — унинг сўзини бўлди Ғолиб. — Бизам ҳарқалай қиморбозмиз. Ўйинда… Кечирасиз-у… Ҳезалаклар хафа бўлади. Бизда унақалар йўқ…\n— Шунақа денг?.. Хўп, борганимиз бўлсин… Қани, Худо ёр бўлсин… Ҳозироқ жўнаймиз.\n— Қиморбоз, ҳозироқ жўнамоқчимисиз? — ҳазил аралаш сўради Бадир бобо. — Бугун ош қилиб меҳмонни сийламоқчийдик…\n— Кейин сийлайверасиз. Ҳозирча тезроқ йўлга тушмасак бўлмайди… Ҳадемай кеч тушиб қолади… Катта ишларни ҳеч қачон орқага суриб бўлмайди. Қани, Ғолиббек, биз тайёр!..\n— Менга қаранг, қиморбоз, — унинг йўлини тўсиб қулоғига шивирлади қария. — ёнингизга йигитлардан биронтасини олволинг, ҳарқалай узоқ юрт…\nМансур кулиб юборди.\n— Бу нима деганингиз, бобой? Мени Мансур қиморбоз деб қўйибди. Мен фақат ўзимга ишонаман… Сиз унақа… Хафа қилманг-да одамни!..\n— Ҳа энди айтдим-қўйдим-да! — бошини эгди Бадир бобо. — Ишқилиб, Худонинг ўзи ёр бўлсин!..\n— Бўпти, биз ҳам тайёрмиз. Турдик бўлмаса.\nМансур шоша-пиша чопонини тўғрилаб, бир миллион пулни қўйнига жойлади ва ташқарига йўл олди…\nЮТИШ БУНАҚА БЎПТИ\nМансурни Анжоннинг қоқ ўртасидаги тор кўчалардан бирида кутиб олишди. Ҳаммалари машинага ўтириб худди шу кўча бўйлаб бир чақиримча йўл юришгач, ҳайдовчи машинани кўкимтир дарвоза рўпарасида тўхтатди.\n— Ана, етиб келдик. — дея кулимсиради Ғолиб Мансурга. — Мана шу ҳовлида Анжоннинг манаман деган қиморбозлари ошиқ тепишади. Омадингизни берсин, ака!..\n— «Манаман деганмиш. — кўнглидан ўтказди Мансур ҳовлини менсимайгина кўздан кечираркан. — Ҳали кўрамиз қанақа манаман эканларингни…\nИчкарида беш-ўн чоғли одам ўтирарди. Мансур кириши билан ҳаммалари ўрниларидан туришди.\n— Бу киши Мўминбой акамиз. — тўрда турган қориндор, эллик ёшлардаги одамни таништирди Ғолиб. — Халоскоримиз бўладилар. Мабодо ютқазиб қўйсак ҳам, ҳеч биримизни хафа қилмайдилар… Хуллас, жўрабошимиз бу киши… Бу акамиз эса, — Ғолиб Мансурга юзланиб таништиришда давом этди. — ўша ўзларинг билган қўқонлик Мансур қиморбоз…\n— Қани, меҳмон ўтирсинлар! — тўрдан жой кўрсатди Мўмин ака. — Сиз ҳақингизда кўп эшитганмиз. Ҳурматингиз бор…\nҲаммалари ўтиришди. Бўй йигитлардан бир нечтаси югуриб-елиб дастурхонга ароқ, турли ичимликлардан келтириб қўйишди. Кўз очиб юмгунча ош ҳам тортилди.\n— Ана энди асосий ишга ўтсак ҳам бўлади. — ош еб бўлингач, ширакайф Мўмин ака тепаларида қўл қовуштириб турган йигитлардан бирига ишора қилди. — Дастурхонни йиғиштирларинг!..\nҲурмат юзасидан Мансурнинг қўлига ошиқларни тутқазишди.\n— Меҳмон, ўзингиз бошлаб берасиз-да энди! — деди Мўмин ака жилмайиб. — Майли, «Ставка»ниям ўзингиз белгиланг!..\nМансур бирпас ўйланиб тургач, чўнтагидан икки даста мингталик чиқарди.\n— Бошланишига икки юз минг тикаман!..\n— Жуда яхши. — Мўмин ака ҳамон кулимсираб чўнтагидаги пулларни ўртага ташлади. — Менам шунча тикдим!..\nМансур ўрнидан туриб ошиқларни гилам устига қўйди.\n— Қойил, қиморбоз! — дея кулди Мўмин ака ошиқлардан кўз узмай. — Айтишларича боракан. Қани, энди бизам бир омадимизни синаб кўрайлик-чи!..\nАфсуски, шу кеча негадир ҳеч кимнинг омади келмади. Нақ икки соатлар ичида ўртага икки миллионча пул тикилганди. Ҳаммаси Мансурга ўтиб кетди. Анжонлик қиморбозлар безовталаниб, бир-бирларига ўғринча имо қила бошлашди. Мансур ҳаммасини сезиб турар, тезроқ бу уйдан кетмаса, кўнгилсизликка йўлиқишини ҳис қила бошлаганди…\nШунда ҳам сир бой бермади. Пича ўтириб ароқ ичган бўлди. Уёқ-буёқдан гапириб, мезбонларни чалғитмоқчи бўлди. Аммо шивир-шивирлар борган сари кучайиб борар, ораларидан кимлардир тез-тез ташқарига чиқиб келишар, бу бошланажак жанжалдан дарак экани аниқ эди… Охири бўлмади. Мансурнинг тоқати тоқ бўлди. Кириб келгандаги ҳолат билан ҳозиргиси буткул тескари эканига яна бир карра амин бўлгач, секингина пулларни йиғиштириб сумкага жойлади.\nАнжонлик қиморбозлар эса, Мўмин акага умидвор тикилишди. Кимдир Мансурни чиқариб юбормасликка қарор қилди шекилли, югуриб бориб остонага туриб олди…\n— Йўқ, оғайни, — ниҳоят шерикларининг ниятларини уққан Мўмин ака ташқарига отланмоқчи бўлган Мансурнинг йўлини тўсди. — қиморбоз бунақанги номард бўлмайди-да!.. Узоқдан келгансиз, бугун меҳмонимизсиз. Ҳеч қаёққа кетиш йўқ.\n— Мен яхшиси меҳмонхонада тунай қолай. — деди Мансур қиморбоз Мўмин акага совуқ тикилиб. — Мана, ўйин ҳам тугади. Сизларни уринтириб нима қиламан?..\n— Йўқ, йўқ, ўтирмасангиз бўлмайди. — Мўмин ака четроқда қўл қовуштириб турган йигитлардан бирини имлади. — Ҳой Қўйсинбой, акангнинг сумкасини ҳов анави токчага қўй! Каллангминан жавоб берасан!..\n— Хўп бўлади, ака! — йигит секин келиб сумкани Мансурнинг қўлидан олмоқчи бўлди.\n— Йў-ўқ, бу сумка менга халал бермайди. — кулди Мансур айёрона кўз қисиб. — Ўнимда олиб ўтиравераман!.. — Шу аснода хаёлан сўкиниб қўйди:\n— «Итдан тарқаганлар-ей, қуруқланишни бошлаяптими дейман?.. Бобой тўғри айтган экан шекилли… Ҳа майли, қараб туришгин, менам осонликча жон берадиганлардан эмасман. Бунақанги номардчиликларнинг кўпини кўрганман… Энангни учқўрғондан кўрсатиб кетмасамми ҳаммангни!..»\n— Майли, майли, — Мўмин ака вазиятни бироз юмшатиш учун гап оҳангини бирдан ўзгартириб ўрнига ўтиришга чоғланди. Лекин Қўйсинга боши билан сирли ишора қилиб қўйишни ҳам унутмади. — сумка нима бўпти? Келаверинг, қиморбоз, бугун омадингиз келиб, ҳаммамизни қойил қолдирдингиз. Ана шу учун би-ир тўйиб ичайлик!..\nМансурнинг ўтиришдан бўлак иложи қолмади. Гарчи, юраги ғаш тортиб кетаётган бўлса-да, таваккал дастурхон атрофига чўкиб, Мўмин ака узатган ароқ тўла пиёлани қўлига олди…\nҚиморнинг кўчаси тор. Унга кириб қолган одам шу сабабли ҳам қайтишга йўл топа олмай қийналади. Бу ҳолат манаман деган қиморбозни-да четлаб ўтмайди…\nМансур умри бино бўлиб тўсиқларга камдан-кам йўлиққан. Йўлиққанлариям ўз қишлоғида, ўзи таниган одамлар орасида кечганди…\nУнга даҳлиздан жой кўрсатишганди…\nКўзи кетиб қолган экан. Нариги хонадаги шивир-шивирлардан уйғониб кетди…\nҚулоғини динг қилди.\nОвоз Мўмин аканики эди.\n— Менга қара, — уқтирарди у кимгадир. — секин даҳлизга чиқ. Анави мақтанчоқни уйғот. Гаплашиб қўймасак бўлмайди… Бе, қаёқдаги хариб келиб бизни шилиб кетса, алам қилади-да! Нима дединг, Қўйсин?..\n— Тўғри айтасиз, ака, — маъқуллади Қўйсин. — индамай пулларимизни шилиб кетаверадими?.. Бунақаларга қўйиб берсангиз нималар қилмайди…\n— Хўш, нима қилиш кераклигини биласанми?\n— Билмай ўлибманми, ака?.. Яхшилаб тепкилаймиз, бўлди-да!..\n— Йўқ, каллани ишлат!.. Тўполонминан ҳеч нарсага эришиб бўлмайди. Айёрлик қиламиз. Қани, чақир буёққа!..\n— «Ҳа, булар мени чув туширишмоқчи. — кўнглидан ўтказди Мансур аста ўрнидан қўзғоларкан. — Майли, кўрамиз…»\n— Ие, ака, уйқу қочдими? — эҳтиёткорлик билан эшикни очиб ичкарига қадам босган Қўйсин Мансурнинг ўтирганини кўриб ҳайрон бўлди. — Ў бирор камчилик борми?\n— Йўғ-э, ҳаммаси жойида. — деди Мансур сир бой бермай. — Ҳа энди ёш ўтган сари кам уйқу бўп қоларкан-да одам, ука!..\n— Тўғри, тўғри… Ака… Кечирасиз-у, Мўмин акам йўқлаётганди сизни… Албатта… Малол келмаса… Зўрлаш йўқ, меҳмон… Фақат айбга буюрмайсиз-да энди!.. Ухламаётганингизни сезган эканлар…\n— Йўқ, йўқ, гап бўлиши мумкинмас. Хижолатчилик йўқ… Йўқлаган бўлсалар, чиқамиз. Ўзим ҳам зерикиб ўтиргандим…\nУ тез ўрнидан туриб кийинди-ю, Қўйсиннинг ортидан нариги хонага йўл олди…\n— Ие, меҳмон, безовта қип қўйдикми? — Мўмин ака ясама мулозамат билан Мансурни қарши олди.\n— Йўғ-э, безовта бўлганим йўқ…\n— Биласизми, меҳмон, уйқу қурғур ҳадеганда келавермади. Шунинг учун боя айтганимдай сизминан би-ир чақчақлашсам дегандим.\n— Бажонидил, бизам чақчақлашамиз деб келганмиз-да!.. — деди Мансур кулимсираб.\nАммо билиб турардики, ҳозир-ҳозир Мўмин ака ёрилади. Узоқ жим ўтиролмайди.\nКутганидек бўлди. Мўмин ака ёнидаги йигитларга бир-бир қараб ўзича томоқ қирган бўлди-да, чўнтагидаги ошиқларни секин ўртага ташлади.\n— Энди… Айбга буюрмайсиз, меҳмон. — дея сўз бошлади у. — Ҳалиги ўйин сал ўхшамай қолди чамамда. Тўғриси, кўнглим тўлмади. Шунга… Бошқатдан тағин ўйнаб кўрсакми… Нима дейсиз?..\n— Шунақа денг?.. — Мансур бош қашиганча мезбонларга боқди. — Майли, биз ўйиндан ҳеч қачон қочмаганмиз.\n— Мана бу бошқа гап. Хўш, қанчадан тикамиз?..\n— Пулингиз борми ўзи? — Мансур бу гап оғзидан қандай чиқиб кетганини ўзи ҳам пайқамай қолди. Лекин ичида нотўғри гап айтганини сезган бўлса-да, сездирмай жиддий ўтираверди.\n— Ие, ҳали шунақами? — Мўмин ака кўзлари қинидан чиққудай ўрнидан туриб кетди. — Анжонликни ким деб ўйлаяпсиз окаси?.. Хафа қилдингиз мени!..\nШу пайт орқадан боши аралаш келиб тушган мушт Мансурни полга қулатди.\n— Ҳай, ҳай, бу нима қилганларинг? — Ғолиб Мўмин акага кўз қисиб юмалаб ётган Мансурни кўтариб турғазди. — Меҳмоннинг ҳурмати йўқми?.. Қўйинглар-э, кап-катта одамлар…\nБироқ ўзи ҳам тепкига жўр бўлди…\n— Бас қилинглар!.. — Сал қурса ҳушини йўқотаёзган Мансурни ўрнидан турғазаркан, йигитларни тўхтатди Мўмин ака. — кечирасиз, йигитлар сал ҳовлиқиб кетишди… Майли, шу ўйинни ўйнамасак ўйнамабмиз…\nҚўйсин ҳезланиб Мансурнинг тепасига келди.\n— Ака, ҳозир уйдан чиқиб кетмаса, абжағини чиқариб юбораман буни!.. — дея қичқирди у қўлларини мушт қилиб. — Сизни ҳақорат қилишга нима ҳаққи бор?..\n— Бўпти, ўзингни бос, ука! Чиқиб кетади. Биз тегмаймиз. Ўзиям бўлганича бўп қолди… Лекин пулларни қолдириб кетади…\nМансур юз-кўзларидаги қонларни артиш асносида бир-бир тепасидагиларга қараб олди… Ва кутилмаганда ўрнидан сапчиб туриб аввал Мўмин акани, кетидан бошқаларини дўппослай кетди…\nҚанча дўппослади, билмайди. Ҳеч ким қарши мушт туширишга улгурмади…\nБир маҳал қараса, бештаси полда думалаб ётибди. Қолганлари жуфтакни ростлаб қолишган… Қўлига пичоғини олди-да, аста ташқарига мўралади. Ҳозир у биронтаси яна қўл кўтарса, сўйиб ташлашга тайёр эди. Кўзлари ғазабдан ёнарди… Хайрият, ҳеч ким йўқ экан… Қайтадан ичкарига кирди… Ўтганларнинг тепасига яқин бориб бир-бир пичоқ ўқталди.\n— Қимирлама!.. Қимирласанг, сўяман!.. Ҳезалаклар!..\nЭнди тезроқ бу ердан кетмаса бўлмасди… Мансур шоша-пиша ҳар тарафга сочилиб кетган пулларни қайтадан йиғиб қўйинга жойлади-ю, ташқарига қараб чопди…\n— «Бопладим. — қоронғиликда югура-югура серқатнов кўчалардан бирига чиқиб олган Мансур ўзича пичирлаб қўйди. — Мени расво қилмоқчи бўлишди-я қанжиқлар!.. Йиқитиб бўпсанлар!.. Мени Мансур қиморбоз деб қўйибди!.. Лекин бобойга қулоқ солмай чакки қилган эканман… Умуман, нимагаям келдим ўзи шу ерларга?.. Хом сут эмган банда.»\nЙўл-йўлакай орқасига қараб қўйди. Хайрият, ҳеч ким йўқ. Демак, тақдирга тан беришган. Ў ҳайиқишган. Ким билсин яна?..\nУ чўнтагидаги соатни олиб қаради. Тонг отай деб қолибди.\n— «Қани, шаҳарга етиб олай-чи, — ўйлади у. — кеийн бир гап бўлар. Ҳали қорин тўйғазишим керак… Ишқилиб, тағин бир балога йўлиқмасам бўлди…»\nМансур машина тўхтатиб ўтиришга қўрқди. Ҳаллослаганча эски шаҳарга етиб борди ҳамки, тонг отиб кўчаларда одам кўпая бошлади.\n— «Пулим бўлса, бор. — деди ўзига ўзи. — Бир шиша ароқ оламан-да, кабоб билан ичиб оламан. Ана шунда аламимдан чиқаман… Кейин секингина қишлоққа қайтаверсам ҳам бўлади…\nЭндигина «қаҳвахона» деб ёзилган бино томон қадам ташлаганди. Бир бурчакда қимтинибгина ўтирган бир аёлга кўзи тушиб қолди.\nАёл кўҳликкина экан. Қишлоқданлигини эгнидаги узун кўйлак-лозимдан пайқади.\nБир қараб қўйиб индамай кетавермоқчи бўлди-ю, аммо аёл йиғлаётгандек туюлиб, таққа тўхтади.\n— Синглим, нега йиғлаяпсиз?.. — сўради яқин бориб.\nАёл ялт этиб тепасида турган Мансур қиморбозга қаради.\n— Йўқ… Ўзим… шунчаки…\n— Ие, одам ҳам шунчаки йиғлайдими? Кўринишингиздан мусофирга ўхшайсиз. Менам мусофирман. Балки ёрдамим тегиб қолар, синглим!.. Тортинмай айтаверинг, нима бўлди ўзи?..\nАёл секин ўрнидан турди-да, рўмолининг учларини тўғрилаб олди.\n— Мардикор ишлашга келгандим…\n— Сиз-а?.. — унинг сўзини бўлди Мансур қиморбоз. — Йўғ-э!.. Шундай кўҳлик, фариштадек аёл…\n— Э, ака, ёшим қирққа борганда фаришталигим қоптими?.. Тирикчилик тошдан қаттиқ бўларкан. Иккита болам бор…\n— Эрингиз-чи? Ишламайдими?..\nАёл лабларини тишлаб оҳиста бош эгди.\n— Ажрашиб кетганмиз…\n— Ҳ-ҳа-а… Кечирасиз… Кечирасиз… Хўш, нима бўлди? Иш тополмадингизми?\n— Йўқ, топгандим. Пича пул ҳам ишлагандим. Кечаси ижарада бирга ётган шериклардан қайсидир бири пулларимни, паспортимни ўғирлаб қочиб кетибди… Инсофсиз экан… Шунга…\n— Гап буёқда денг?.. — Мансур қиморбоз муштларини тугиб атрофга ўйчан тикилиб қолди. — Ҳа, бу дунёда номардлар кўп, синглим… Хафа бўлманг, ҳаммаси яхши бўлади!.. Айтганча, қаерликсиз ўзи?\n— Ие, бир жойдан эканмиз-ку!\n— Сизам ўша ёқданми? — Аёлнинг беихтиёр чеҳраси очилди.\n— Албатта-да!.. Қани, юринг, анави қаҳвахонага кириб аввал тамадди қилайлик, кейин бир гап бўлар!..\nСЕВИБ ҚОЛДИМ ШЕКИЛЛИ\n— Ўшингиз нечада ўзи? — ароқ баданини қиздира бошлаган Мансур аёлга янада қаттиқроқ тикилиб сўради. — Ҳарқалай, мана танишдай бўп қолдик…\n— Ҳали ёш экансиз… Менинг исмим Мансур. Сизники-чи?\n— Биласизми, Ҳамида, бекор қипсиз буёқларга мардикор ишлашга келиб. Мардикор аёллар ҳақида қишлоқда ҳар хил гап-сўзлар юради…\n— Биламан. — деди Ҳамида бош эгиб. — Лекин… Нима қилай? Болаларим ёш, яхши егиси келади…\n— Тўғри, аммо сиздай оқила, кўҳлик аёлга… Ҳа майли, энди буёғига нима қилмоқчииз?..\n— Кетаверайлик унда. Майли, мен пулдан ёрдам бервораман. Худога шукр, йўқ эмас, бор…\nАёл бош чайқади.\n— Йўқ, келганимга энди уч кун бўлди. Дарров қишлоққа кириб борсам, «Ўла» дейишайдими оғзига кучи етмаганлар?!. Ҳозир кетолмайман. Қолаверса, бегона одамлардан ҳеч қачон пул ололмайман…\nМансур охирги пиёлани кўтараркан, бошини чангаллаганча бир муддат жимиб қолди…\nХўш, нима қилсин?.. Бу аёл ҳозир ҳамма нарсага тайёрга ўхшайди туришидан. Ўзи сир бой бермагани билан кўзлари айтиб турибди… Эриям йўқ экан бунинг устига. Пул бўлса бор… Қишлоққа боргани билан нима қиларди?!. Йўқ, аёл ҳам ундан ниманидир кутаяпти. Айта олмаяпти холос. Пайтдан фойдаланиб қолмаса, бир умр армонда ўтади…\nКел, бир Анжонга келиб қолибди. Шундай кўҳлик, боши очиқ аёлни Худонинг ўзи юбориб турган бўлса… Кўнглини овламаса, хурсанд қилиб кетмаса, гуноҳ бўлади… Айтишади-ку, боши очиқ аёлнинг кўнглини кўтариш савоб бўлади деб!..\n— Ҳамидахон, — ичкилик туфайли тили сал ғўлдирай бошлаган Мансур бошини кўтариб ташқарига ишора қилди. — тўғриси, мениям ҳали-вери кетгим йўқ. Ҳа энди бир Анжонга кеп қопмиз. Бир айланиб, томоша қип кетмасак, яхши бўлмаса керак… Келинг, иккаламиз бирор меҳмонхонадан жой олсак-да, бир-икки кун айлансак. Нима дейсиз?..\n— Вой, сизминан-а?.. Йўқ, мен бегона эркакминан бир хонада ўлсам ҳам турмайман.\n— Сиз мени нотўғри тушунманг-да!.. Алоҳида-алоҳида хона оламиз. Кундузлари шаҳар айланамиз. Кечқурун меҳмонхонага келамиз-у, ўз хоналаримизга кириб кетаверамиз. Жонимизга тегишиминан қишлоққа жўнаймиз… Менга қаранг, пулдан хижолат бўлманг! Мен сизга ёрдам қиламан дедимми, тамом!.. Қиморбознинг гапи битта бўлади!\n— Ие, сиз ҳали… қиморбозмисиз? — Ҳамиданинг кўзлари катта-катта очилиб, Мансурга қўрқув аралаш тикилиб қолди.\n— Нега қўрқиб кетдингиз? — кулиб юборди Мансур. — Қиморбоз бўлсам нима қипти? Қиморбозам одам…\n— Йўқ, йўқ… Қўрққаним йўқ… Шунчаки…\n— Мана бу бошқа гап. Хўш, менинг таклифимга нима дейсиз?\nҲамида елка қисди.\n— Билмасам… Қандай бўларкин?.. Ҳайронман… Агар сўзингизда туриб алоҳида-алоҳида хона олсангиз…\n— Гап битта, Худо битта, Ҳамидахон!.. Қани, кетдик бўлмаса!.. Вақт ўтмасин.\n— Айтганча… — Ҳамида беихтиёр иккиланиб бошини чангаллади. — Менин паспортим йўқ-ку!.. Киритишмайди меҳмонхонага.\n— Э, буёғини менга қўйиб беринг!.. Ҳаммасининг жазоси пул, юринг!..\nБУЗУҚ НИЯТЛИ ОДАМ\nИкковлари шаҳар четроғидан бир меҳмонхона топиб жойлашишди. Мансур айтганини қилиб, Ҳамидани ҳам озгина пул эвазига меҳмонхонага жойлаштирди…\nХоналар тайин бўлгач, бирга-бирга шаҳар айланишди…\nЛекин Мансурнинг ичи қизиб борар, тезроқ кеч тушишини, нияти амалга ошишини истарди…\nЙўл-йўлакай «нима деркин?», деган хаёлда Ҳамиданинг қўлтиғидан олиб кўрди. Индамади…\n— «Ҳа, — дея ўйлади Мансур. — кўнаркан… Бе, биздай эркакка кўнмай ўлибдими?..»\nКечки пайт овқатланиб мехмонхонага қайтишлари билан Мансур шоша-пиша чўмилиб, ўзига қараб олган бўлди-ю, аста Ҳамиданинг хонасига йўл олди…\n— Кечиринг, Ҳамидахон, — ўзини оқлаган бўлиб ичкарига кириб борди у. — ҳали эртага ўхшайди. Бирпас гаплашиб ўтирсакми девдим…\n— Майли, — Ҳамида қиморбозга ер остидан боқиб кулиб қўйди. — қарши эмасман…\nШу тобда негадир Мансурнинг тилига гап келавермас, хаёли қандай қилиб аёлга яқинлашиш-у, мақсадини билдиришда эди…\n— «Нимага бўшашиб кетаяпман? — ичида ўзига ўзи савол берарди у. — Илгари бундай эмасдим-ку!.. Шартта белидан олардим… Йў-ўқ, бунақаси кетмайди… Ахир, уям кутаяпти!.. Тезлатиш керак…»\nМансур секин ўрнидан турди-да, Ҳамидага яқин борди. Аёл ниманидир сезиб даст ўрнидан турди.\n— Ҳа, Мансур ака, бирор нима керакмиди?..\n— Албатта-да, жоним! — хириллади Мансур. — Ўш болалар эмасмиз-ку!.. Ҳарқалай, иккаламизам турмуш кўрганмиз… Қачонгача мени қийнайсиз?.. Келинг!..\n— Вой, қараб турибди!.. — Ҳамида эндигина белига юборилган қўлларни қайириб ташлаб ўзини орқага олди…\nМансур қўрқиб кетди… Ахир, ким кўриши мумкин? Хона ичкаридан тамбаланган бўлса!..\n— Ким қараб турибди? — жонҳолатда эшик томон юриб атрофни кўздан кечира бошлади Мансур. — Ҳеч ким йўқ-ку!..\nҲамида кулиб қўйди.\n— Бор, сизни кузатиб турибди.\n— Қўйинг-э, Ҳамидахон, — қўл силтаб жойига ўтирди Мансур. — ҳазилингизам бор бўлсин. Ким кузатарди?..\n— Ҳов анави зот! — осмонни кўрсатди Ҳамида. — У зот ҳаммани кузатиб туради. Гуноҳкорларни кечирмайди…\n— Э, шунақа демайсизми? — норози бош чайқади Мансур. — Мен бўлсам, биронтаси пойлаб турибдими деб ўйлабман…\nУ қайтадан ўрнидан туриб Ҳамидага яқинлашди.\n— Қўйинг, Ҳамидахон, мени қийнайверманг энди!.. Ўлай агар, ҳеч қачон бунақанги ҳолатга тушмаганман… Тан оламан, илгари юрагим бақувват эди. Ҳозир эса…\n— Унақа деманг, — бирдан хомуш тортди Ҳамида. — мен сиз ўйлаган аёллардан эмасман… Биламан, ҳозир қийналиб турибди, бунинг устига эри йўқ, бир марта бирга ётишга кўнади деб хаёл қилгансиз. Ҳечам-да!.. Мен… Шунчаки… Сизни бир жойдан экан, ҳалол одамга ўхшайди деб ўйлаб… Тўғриси, менга шу пайтгача ҳеч ким бу қадар юракдан меҳр кўрсатмаган… Қачон қараса, ўзим куйиб, ўзим ёниб яшаганман… Қўйинг, менга бунақа қилиқлар қилманг! Шундоғам жонимдан тўйиб кетган аёлман…\n— Кечиринг, — деди Мансур бирдан бўшашиб. — мен… Умуман, бундай қилмоқчимасдим… Шайтон йўлдан урди шекилли… Майли, яхши дам олинг!.. Фақат… Мендан хафа бўлманг!.. Кечиринг!..\nМансурнинг уйқуси қочди. Соат тунги ўн иккиларга қадар бошини чангаллаганча деразадан ташқарига термулиб ўй суришдан нарига ўтолмади…\n— «Менга нима бўлди ўзи? — ўйларди у. — Нега бу аёлга шунчалар тез боғланиб қолдим?.. Бир кун бўлди холос-ку танишганимга!.. Нима учун унга қўполлик қила олмадим. Бир гапи билан бўшашдим-қўйдим?.. Йў-ўқ, Ҳамида оқила аёлга ўхшайди… Гап-сўзларидан маълум… Ў уни севиб қолдимми?.. Хотиниминан йигирма йил бирга яшаб севиш нималигини билмаган одам-а?… Йўқса, бунчалик ич-этимни еб ўтирмасдим-да!.. Меҳрини биринчи кўрганимдаям юрагим қилт этиб қўймаган. Дангал-дангал гапираверганман ҳаммасини… Тўхта… Менинг ёшимда севиб қолиш… Даҳшат-ку!.. Наҳотки, севги дегани шу бўлса?.. Наҳотки, шу нарса одамни қўйдай ювош қилиб, латтадек бўшаштириб қўйса?.. Энди нима қилиш керак?.. Нима қилай?.. Ортиқ бир ерда қамалиб ўтира олмайман-ку!.. Ўрилиб ўламан… Ҳа, унга айтаман. Ҳаммасини тўкиб соламан… Болалар бўлса, пешонасидан кўрар… Меҳри… Э, у нима қиларди?.. Менинг йўлимни тўсиб олармиди?.. Зўр келса… Қўйвораман уни… Болалар катта бўп қолишган. Битта онасини боқиб олишга кучлари етади… Мен энди ўзимниям ўйлай-да!.. Қачонгача ўшани деб… Э, токайгача ўша Меҳрининг олдига югураман? Билсайкан… Мабодо кўнса, икковиминанам яшайвераман… Ҳарқалай, қимор ўйнаб турибман…»\nМансур даст ўрнидан турди-да, елкасига костюмини илиб яна Ҳамида ухлаётган хонага чиқди.\n— Ким у? — ичкаридан Ҳамиданинг уйқу аралаш овозини эшитган Мансурнинг юраги янада тезроқ ура бошлади.\n— Менман, Ҳамидахон, илтимос, бир дақиқага қараб юборинг!..\n— Нима ишингиз бориди?\n— Бир гапни айтиш эсимдан чиқибди. Ҳозир айтмасам бўлмайди…\n— Тинчликми, Мансур ака?..\n— Ҳамидахон, мен ухлай олмаяпман… Қийналиб кетдим… — Мансур гапирарди-ю, аъзойи бадани титрарди. — Ўлай агар, ҳеч қачон бунақанги ҳолатга тушмаганман. Қачон қараса, зўрлик қип кун кўрганман… Лекин…\n— Бирор ерингиз оғрияптими?.. — безовта оҳангда сўради Ҳамида.\n— Менга… Менга турмушга чиқинг!..\nҲамида бу гапни эшитиб оғир уф тортди.\n— Қўйсангиз-чи, Мансур ака! Оилангиз бор, болаларингиз катта бўп қолишгандир… Нима кераги бор бу гапларни?..\n— Кераги бўлмаса, олдингизда бош эгмасдим… Ишонинг, сизни яхши кўрдим!.. Менинг ёшимда яхши кўриш дегани даҳшат, Ҳамидахон, даҳшат!.. Ялинаман, пичоқсиз сўйманг мени!.. Майли, нима шартингиз бўлса, бажараман… Фақат…\n— Хотинингиз-чи?.. У нима бўлади?..\n— Уёғидан кўнглингиз хотиржам бўлсин!.. Тушунтираман… Кўнади, кўнмай қайга борарди?!.. Жа зўр келса қўйвораман уни… Сиз… Сиз розилик берсангиз бас!..\nҲамида бошини эгган кўйи бир муддат жимиб қолди…\nҲақиқатан, бу кутилмаган гап эди…\nБундан вазиятларда ҳар қандай аёл ҳам довдираб қолади. Гарчи ичида жон деб турса-да, қўққисдан бирор гап айтишга қўрқади…\n— Келинг, шу гапни эрталаб гаплашайлик! — деди ниҳоят у бошини кўтариб. — Мен… Ҳозир бир нарса дейишга ожизман… Ахир, бу умр савдоси…\n— Хўп, Ҳамидахон, эрталаб бўлса эрталаб-да!.. Хайрият, кўнглимни сал бўлсаям тинчлантирдингиз… Бўпти, яхши ётиб туринг!..\nМансур барибир ухламай тонг оттирганди. Соат еттига занг уриши билан шоша-пиша юз-қўлини чайиб, кийимларини кийгач, Ҳамиданинг ҳузурига ошиқди…\n— Мен ўйлаб кўрдим. — деди Ҳамида Мансурга пиёладаги чойни узатаётиб. — Бир-биримизга тўғри келмас эканмиз.\n— Нега, Ҳамидахон?\n— Сиз қиморбоз экансиз. Мен бўлсам, унақа одамлардан қўрқаман… Яна бир умр куйиб ўтайми?.. Қолаверса, бировларнинг оиласини бузиб бахт топиб бўлмайди… Мен бу нарсани ҳазм қилолмайман…\nМансурнинг муштлари тугилди.\n— Шунақами?.. — қўлидаги пиёлани стол устига қўйди-да, ўрнидан туриб кетди у. — Агар шунинг ўзи бўлса, қасам ичиб айтаманки, қиморни ташлайман. Оиланиям бузмайман. Муросаминан иш битирамиз…\n— Қиморни ташлай олмайсиз. — Мансурга тикилди Ҳамида. — Мен жуда яхши биламанки, бу гапларингиз ҳозирча айтилаётган, кейин унут бўлиб кетадиган гаплар…\n— Сиз менга тегсангиз бас, ташлайман!.. Онамнинг арвоҳиминан қасам ичаман!.. Хўш, менга турмушга чиқасизми?.. Айтинг, мен сизга ёқаманми ўзи-йўқми? Фақат тўғрисини айтинг!.. Бўлмаса… Ўзимни ўзим бир нарса қип қўйишданам тоймайман… Ҳа, мен шунақа одамман!..\nҲамида тескари қаради. Бирозлик сукутдан сўнг кўзларида пайдо бўла бошлаган ёш томчиларини арта-арта шивирлади.\n— Ўқмасангиз… Шу ерларда сизминан юрармидим…\n— Раҳмат сизга, азизам! — Мансур секин келиб Ҳамиданинг билагидан тутмоқчи бўлди.\n— Йў-ўқ, — аёл худди кечагидек унинг қўлларини қайириб ташлади. — кеча нима дегандим. Ҳов уёқда кўриб турибди… Аввал тўй қилиб олинг, кейин… Фақат… Хотинингизнинг ҳам розилигини оласиз… Бусиз бўлмайди, тушунинг!..\nМансур овозининг борича хохолаб кулиб юборди.\nБу кулги Худо уриб қўйган бир қиморбознинг тўғри, пок йўлга қайта бошлаганидан бир нишона эди.\nКатегория: HIKOYALAR TO'PLAMI / ХИКОЯЛАР ТУПЛАМИ | Просмотров: 38 | Добавил: sherlarorg | Теги: #uznews, #habarlar, #Yangiliklar, #xabarlar, #Yangilik, #newsuz, #ahborot, #новости, #news | Рейтинг: 0.0/0


Дунёнинг кўзи бизда – Эрдўған | Qalampir.uz\nДунёнинг кўзи бизда – Эрдўған\nОлам\t05 Март 19:09 5252\nРоссия ва Туркия Президентлари учрашуви бошланди. Путин Эрдўғанга таъзия билдирди\nАввалроқ, Туркия Республикаси Президенти Ражаб Тойиб Эрдўған бугун, 5 март куни Россия пойтахти Москва шаҳрига ташриф буюргани, мамлакат Президенти Владимир Путин билан учрашгани ҳақида хабар берган эдик.\n“Муҳтарам Президент, аввало қабулингиз учун миннатдорчилик билдираман. Бу учрашувни аслида Туркияда қилмоқчи эдик. Аммо, Россия Федерацияси Конституцияси билан боғлиқ ўзгаришлар боис учрашувни бугун бу ерда ўтказяпмиз. Бизнинг Идлиб музокаралари сабаб учрашишимиз жуда муҳимдир. Минтақада вазият оғир. Биляпманки, айни вақтда бутун дунёнинг нигоҳи шу ерга қаратилган.\nБугун бу ерда биз босадиган қадам, қабул қилинадиган тўғри қарорлар минтақа ва мамлакатларимизни ҳаловатга етаклайди. Биз Россия ва Туркия муносабатлари юқори даражага кўтарилган бир даврда яшаяпмиз. У хоҳ мудофаа соҳаси бўлсин, хоҳ савдо алоқаримиз, турли вазиятларни бошдан кечиряпмиз. Биз бу имкониятларимизнинг янада янги манзиллар сари элтиш тараддудидамиз. Албатта, буларни кучли тарзда давом эттириш бизнинг энг буюк мақсадимиздир. Бунинг уддасидан чиқишимизга ишонаман”, деди Ражаб Тойиб Эрдўған.\nПрезидентларнинг асосий мулоқоти ОАВ гувоҳлигисиз давом этди. Ҳозирча учрашув натижалари бўйича келишувлар ва суҳбат мазмуни маълум эмас.\n02 Апрель 13:06 43224\n02 Апрель 16:02 37696\n02 Апрель 16:50 24207\n04 Апрель 14:33 24033


Россия ҳукумати қонуний меҳнат муҳожирлари сонини кўпайтирмоқчи\n11 апрел 2021, Тошкент вақти: 06:30\nhttp://gdb.rferl.org/ED749A66-83E8-4F54-BA7A-D0E88E0C0829_w203.jpg --> http://gdb.rferl.org/ED749A66-83E8-4F54-BA7A-D0E88E0C0829_mw800_mh600.jpg 2009 йили Россия 4 миллион легал меҳнат муҳожири қабул қилиши мумкин. Бу ҳақдаги ҳукумат қарори келаси ҳафтада, 15 октбярь куни қабул қилиниши кутилмоқда, деб хабар қилди "Время новостей" нашри. Ўтган ҳафтада, 3 октябрь куни эса, Россия ҳукумати раиси Владимир Путин бошқа бир қарорни имзолаган эди. Ўша ҳужжатга биноан легал меҳнат муҳожирларининг жорий йилда қабул қилинадиган миқдори 1,8 млн. кишидан 3,4 млн. кишига етказилди.\nРоссия ҳукуматининг мана бир неча йилдирки, чет элдан ишчи кучи жалб этишга зўр бераётгани сабаблари тўғрисида кўп ва хўб гапирилган.\nДемографик вазиятнинг ўта ёмон эканлиги, ишчи кучи тақчиллиги йилдан йилга тобора сезилиб қолаётгани сабабли, Россия ҳукумати ташқаридан ишчи кучи жалб этишга зўр бераяпти.\nБироқ Россия катта ва жойлардаги вазият бир хил эмас. Масалан, Федерал миграция хизматининг Тюмень область бошқармаси вакилининг айтишича, бу ҳудуд учун квоталар оширилмаган. Ўзбекистонликлар кўпми, Тюменда, деб сўрадик.\nОзодлик: Аниқ сонини биласизми?\nДемак, Тюмень областида 5 мингдан зиёд ўзбекистонлик меҳнат мигранти бор. Гап расмий қайддан ўтган, Россия ҳукумати ажратган квота доирасида қонуний ишга олинган ўзбекистонликлар тўғрисида кетаяпти.\nМиграция хизмати масъул ходимининг айтишича, ўзбекистонликлар асосан қурилишларда ишлайди, махсус малака талаб қилинмайдиган ёрдамчи ишлар билан машғул.\nЧелябинск областида ишлайдиган мана бу меҳнат мигранти Россия, албатта, меҳнат мигрантларини жалб этишдан манфаатдор, чунки биз арзон иш кучимиз, квотани оширадими-йўқми бизга фарқи йўқ, дейди.\n“Бизга барибирда. Бизга икки баробар, 3 баробар оширса ҳам барибир қора ишдамиз. Бизларники арзон. Руслар 150 мингга қиладиган ишни бизларникилар 30 мингга қилади”.\nКеласи йилдан Россия меҳнат мигрантлари учун квотани 4 миллион кишига етказмоқчи, дедик. Бироқ Федерал миграция хизматининг ҳисоб-китобларига қараганда, шу кунда Россияда камида 12 миллион ғайриқонуний, яъни квотадан ташқаридаги меҳнат мигранти бор.\nСуҳбатдошимизнинг айтишича, расмий рухсатномасиз, квотадан ташқарида ишлаш мигрант учун фойдалироқ.\n“Ғайриқонуний яхшида. Чунки солиқ тўламайди. Агар бизникилар бу ерда оладиган ойлигидан солиқ тўлайдиган бўлса, квартирага тўлаб, солиқ тўлаб қуруқ юраверади. Нима биз ўсма учун ишлаяпмизми?”\nАфтидан Россия ҳукумати меҳнат мигрантларини қонунийлаштиришни квотани кўпайтириш билангина ҳал қила олмайдиганга ўхшайди.\nЧелябинскда ишлаётган суҳбатдошимиз асли қирғизистонлик. Суҳбат давомида у кишидан мана бу гапни ҳам эшитдик.\nОзодлик: Ўзбекистондан мардикор йигит Челябинскка борди. Квотани ичида деганимиз расмий рухсат олиб ишлаш дегани.\n“Айнан ўзбекистонликка қийин. Уни йўлда келиши ҳам, бу ерга келиб ишга рухсатнома олиши ҳам қийин. Масалан Қирғизистондан қанча бўлса олаверади. Ўзбекистон қийин. Ўзбекистонни умуман квотада йўқ деса ҳам бўлаверади”.\nОзодлик: Бу нима билан боғлиқ?\n“Каримов “Халқимни чиқариб юбораверинглар, мен ўзим боқаман” деганку”.\nОддий меҳнат мигрантлари орасида юрган гап бу.\nБироқ 8 октябрь куни пайдо бўлган бир хабарга қараганда, Ўзбекистон ҳукумати ҳам бу масаладаги сиёсатига жузъий ўзгартишлар киритаётганга ўхшайди.\n“Регнум” ахборот агентлиги хабарига қараганда, Ўзбекистон республикаси меҳнат ва ижтимоий ҳимоя вазирлиги ҳузуридаги ташқи меҳнат миграцияси агентлиги яқинда мингдан зиёд ўзбекистонликни Россиянинг бир қатор шаҳарларига ишга жўнатди.\nМингдан зиёд кишини. Норасмий ҳисоб-китобларга қараганда эса, шу кунда Россияда бир неча миллион ўзбекистонлик меҳнат қилмоқда.


Санкт-Петербург теракти гумондори Аброр Азимов бир умрга қамалди\nСанкт-Петербург теракти гумондори Аброр Азимов бир...\n10.12.2019 16:47 0 3539\nСанкт-Петербург теракти фигуранти қирғизистонлик Аброр Азимов бир умрлик қамоқ жазосига ҳукм қилинди. Бу ҳақда РИА «Новости» хабар бермоқда.\nАзимов террористик ташкилотдаги иштироки, теракт содир этиш, ноқонуний қурол айланмаси, портловчи модда ва қурилмаларни сақлаш ва олиб ўтиш бўйича айбдор деб топилган.\nЭслатиб ўтамиз, 2017 йил 3 апрель куни Санкт-Петербург метросининг «Технологический институт» ва «Сенная площадь» бекатларида портлаш бўлган, 15 киши ҳаётдан кўз юмган эди. Ўнлаб одамлар жароҳат олган.\nХориж 08/09, 10:32\nАбдулқодир Машариповга оғир жазо тайинланди\nХориж 13/05, 17:58\nПолиция бошлиғининг дафн маросимида 32 киши ҳалок бўлди\nҲодиса 12/05, 11:48\nКоронавирусга чалинган беш нафар бемор жонлантириш бўлимида ёнғиндан ҳалок бўлди — Санкт-Петербург


Сўнгги вақтларда турли ижтимоий тармоқларда мамлакатимизда аҳоли ўртасида менингит касаллиги кенг тарқалганлиги ҳақида хабарлар пайдо бўлмоқда. Ушбу ҳолат бўйича Соғлиқни сақлаш вазирлиги томонидан жойлардаги вазият юзасидан ўрганиш ишлари олиб борилди, деб хабар бермоқда вазирлик Жамоатчилик билан алоқалар бўлими.\n– Маълумки, кўпгина касалликлар қиш фасли тугаб, баҳор мавсуми кириб келиши билан авж олади. Шу боис Соғлиқни сақлаш вазирлиги касалликларнинг мавсумий кўтарилиш даври эканлигини ҳисобга олган ҳолда, аҳолидан ўз соғлиғига эътиборли бўлишларини, менингит ва шу каби касалликлар белгилари, яъни, тана ҳароратининг кўтарилиши, кучли бош оғриғи, қайт қилиш, томоқда ачишиш сингари клиник белгилар кузатилган ҳолатларда дарҳол тиббиёт ходимларига мурожаат этишларини сўраб қолади, – дейди вазирлик бош эпидемиологи, Республика эпидемиология, микробиология ва юқумли касалликлар илмий текшириш институти директори Нурмат Атабеков. – Шу ўринда алоҳида таъкидлаш жоизки, менингит хавфли касаллик эмас. Агар у илк босқичларда аниқланса, ушбу хасталикдан осон фориғ бўлинади. Шунинг учун аҳолининг бундан хавотирга тушишига ҳожат йўқ.\n– Менингитнинг клиник белгилари кузатилганда, аввало, тезкорлик билан шифокорга мурожаат қилиши зарур. Асло ўзича даволанишга ҳаракат қилмаслиги, ўтиб кетар дея бефарқ бўлмаслиги лозим, – дейди Соғлиқни сақлаш бош инфекционисти, Республика вирусология илмий-текшириш институти директори Эркин Мусабоев. – Шифокор профилактика мақсадида тавсия этган антибактериал дори воситаларини белгиланган миқдорда ва ўз вақтида истеъмол қилишга қатъий риоя этиши талаб қилинади. Имкон қадар стационар шароитда даволаниш тавсия этилади. Ёки бўлмаса, беморни шифокор тавсияси билан алоҳида хонага ўтказиш, ишга, мактабга, умуман олганда, жамоат жойларига бормаслиги, жамоат транспортидан фойдаланмаслиги керак. Бу чоралар касалликнинг соғлом одамга юқишининг олдини олишда жуда муҳим. Чунки, менингит бир одамдан бошқа одамга юққани сари кучайиб боради. Шу боис имкон қадар юқиш эҳтимоли бўлган ҳар бир ҳолатнинг олдини олишга ҳаракат қилишимиз талаб этилади. Яна бир муҳим жиҳат, яшаш жойларнинг ҳавосини мунтазам алмаштириш, хонани тез-тез артиб-тозалаш менингит касаллигининг олдини олишда жуда муҳим ўрин тутади.


Ёқубжон Бобожонов: Футбол мухлислари Евро – 2016 мусобақасидаги барча ўйинларни жонли эфирда кўрадилар\n21:49 / 08.06.2016\nАгар сиз ҳам мўъжизавий ўйин мухлиси бўлсангиз ўз йўлига, лекин футболга қизиқмасангиз ўзингизга қийин. Чунки, кириб келган бир ой давомида қаерда тўртта эркак тўпланса, ўша ерда футбол асосий мавзуга айланади. Шундай экан, бугунги мақоламизга бир кўз югартириб чиқиш сиз учун фойдадан ҳоли бўлмаса керак. Деамк, кейинги ҳафтадан миллионлар ўйини ишқибозлари орзиқиб кутаётган турнир - футбол бўйича Европа чемпионати бошланади.\nКўп сонли ўзбек ишқибозларни бир савол қийнаётгани ҳам аниқ. “Евро -2016даги баҳслар телевидения орқали намойиш этиладими?”. Жуда ўринли савол. Франция давлати географик томондан қараганда биздан узоқ жойда. У ерга бориш учун на вақт ва на имконият бор. Ундан ташқари, футболни телевизорда кўрганга нима етсин! Завжангизга аччиқ кўк чойни дамлатиб, зангори экран қаршисидаги юмшоқ оромкурсига ўтирасиз... Қарабсизки, қўҳна қитъанинг энг сара жамоалари сиз учун тўп думалатиб юрган бўлади. Бизни Андижонда эътиборга молик ўйинларни ошналар билан чойхонада ёки кўчага ойнаи жаҳонни ўрнатиб, кўпчилик билан тамоша қилишни ҳам ўрганишган.\nИшқибозлар учун яхши хушхабар бор! Ўзимизнинг «UzReport TV» телеканали 10 июндан бошланажак Европа чемпионати ўйинларини Ўзбекистон бўйлаб трансляция қилиш ҳуқуқини қўлга қиритди. Биз телеканал Спорт бўлими бошлиғи Ёқубжон Бобожонов билан боғланиб, бу ҳақда суҳбатлашдик. Телеканал ходими бизга қуйидаги маълумотларни берди:\n“Бизнинг телеканал юртимиздаги футбол ихлосмандларини талаб ва истакларини ҳисобга олган ҳолда, Англия Премьер лигаси ва Европа Чемпионлар лигаси билан бир қаторда, жаҳонда ўз нуфузига эга бўлган Европа чемпионатини трансляция қилиш ҳуқуқини ҳам қўлга киритди. Ҳозирда катта футбол байрамини томошабинларга сифатли тарзда етказиш борасида тайёргарлик кўрмоқдамиз. Мусобақа давомидаги 51та учрашувдан 45таси тўғридан-тўғри жонли тарзда эфирга узатилиб, қолганлари маълум сабабларга кўра(гуруҳ босқичидаги сўнги тур ўйинлари бир вақтда бошланиши ҳисобга олинган) ёзиб олинган ҳолда намойиш қилинади. Ишқибозлар чорак финалдан бошлаб, аҳамиятли баҳсларни (1/4, 1/2 ва финал ўйинлари) ҳам жонли тарзда, ҳам такроран кўришлари мумкин. Ҳар бир ўйин трансляцияси эфир вақтидан 15 дақиқа аввал бошланиб, унда футболчиларни стадионга кириб келиши, ўйинолди машғулотлар жараёни, мусобақадаги ажойиб муҳит билан боғлиқ қизиқарли лавҳалар берилади. Баҳсларни шарҳловчилар - Даврон Файзиев, Ёқубжон Бобожонов ва Санжар Ризаевлар олиб борадилар. Булардан ташқари, барча ишқибозларга таниш бўлган яна бир инсонни Евро-2016 ўйинларини шарҳлаш учун таклиф этмоқчимиз. Бу инсоннинг исми-шарифи мухлислар учун сир бўлиб қола турсин. Телеканалимиз кўрсатувлари кенг оммага рақамли тарзда олиб берилиши билан бирга, сунъий йўлдош орқали ҳам узатилади. Параболик антеннага эга томошабинлар ўз тюнерларини Yamal 401 сунъий йўлдошига созласалар бас. Мақсадимиз, Евро-2016 мусобақасини интизорлик билан кутаётган ўзбек ишқибозларига баҳсларни кўнгилдагидек намойиш қилишдан иборатдир.”


ЎЗБЕКИСТОННИНГ ҲИМОЯСИЗ АЁЛЛАРИ • NeMolchi.uz\nBosh sahifa Statistikalar ЎЗБЕКИСТОННИНГ ҲИМОЯСИЗ АЁЛЛАРИ\nЎЗБЕКИСТОННИНГ ҲИМОЯСИЗ АЁЛЛАРИ\nСкриншотда – https://t.me/SukutSaqlama га келган хабарлардан бири, аёл ички ишлар органлари ходимлари уларнинг муаммосига жиддий қарамаётганидан шикоят қиляпти. Ҳимоя ордери ҳам ёрдам бермаяпти. Афсуски, бу ягона шу мазмундаги хабар эмас. Ўзбекистонда хотин-қизларни ҳимоя қилиш тизимида айтилганлар билан қилинган ишлар бир-бирига тўғри келмаяпти.\nАёл эри ёки бошқа оила аъзоси томонидан зўравонликка учраган тақдирда ҳимоя ордерини олиш учун мурожаат қилади. Зўравонлик – бу жиноят, уни қилган одам эса жиноятчи. Ҳимоя ордерлари берилганда, профилактик суҳбатлар ўтказилади, жабрланувчи зўравон билан яраштирилади. Реал воқеа: эр ҳомиладор хотинини шу даражада калтаклаганки, аёл 10 кун касалхонада ётиб чиққан. Давлат нима қилди? ИИБ ходимлари у билан «ҳар қандай зўравонлик хатти-ҳаракатлари ҳуқуқий, маъмурий ва ҳатто жиноий жавобгарликка олиб келиши мумкинлиги тўғрисида» саҳбат олиб боришди. Ва аёлга ҳимоя ордерини беришди. Тамом!!! Ўзбекистон Сенати ҳузуридаги Гендер комиссиясининг каналида бундай воқеалар кўп.\nБундан келиб чиқадики, берилган ҳимоя ордерлари зўравонларга Жиноят кодекси ва Маъмурий жавобгарлик тўғрисидаги кодексда кўзда тутилган жавобгарликдан қочишга ёрдам бераётган экан-да. Ҳатто улар аёлларни аёвсиз калтаклаганда ҳам.\n2) Назарий нуқтаи назардан, жиноятчи ҳимоя ордери талабларини бузса, давлат аёлни ҳимоя қилади. Зўравонлик содир этган шахслар томонидан ҳимоя ордери талабларига риоя этмаслик ҳолатлари аниқланган тақдирда профилактика инспектори томонидан ўз ваколати доирасида қонун ҳужжатларида белгиланган тартибда чора-тадбирлар амалга оширилади. Ҳуқуқбузар ҳимоя ордери талабларини бузганлиги учун ички ишлар ходимларига бўйсунмаганлик учунгина жазоланади. Аёлни хўрлагани учун эмас. Аёллар ўзини ҳимоясиз ҳис қиладилар (скриншотни кўринг), жиноятчилар ҳимоя ордери талабларини бузиб, бунинг учун минимал жавобгарликка тортилади.\n3) Амалда… Кўплаб судлар карантин туфайли ёпиқлиги учун 2-банд талаблари амалга оширилиши деярли имконсиз. Яъни, аёл ҳимоя ордерини бузиши мумкинлигини кўрган ва бунинг учун унга ҳеч қандай жазога тортилмаган зўравон билан яшашни давом эттиради. Суд жараёни бўлиб ўтса, унда тегишли бандлар бўйича жазо енгил. Аёл ўзини тиклаб олиши учун зўравонни қамоққа ҳам олишмайди. Кўпинча, ҳимоя ордери ёки суд қарори чиққанидан сўнг, жабрланувчи имконсизлиги учун зўравон билан яшашда давом этади. Сизнингча, агар ҳеч нарса ўзгармаган бўлса, у яна ёрдам сўраб мурожаат қиладими?\n4) Хорижда зўравонлик қурбонларини шелтерларга жойлаштириб, аёл ўзини тиклаб олишига имкони бўлади. Кўплаб мамлакатларда аёлларнинг изоляцияда зўравонликка учраш хавфлари ортишини ҳисобга олиб, шелтерларга молиялаштириш ва улардаги ўринларни кўпайтиришмоқда (ёҳуд меҳмонхоналар молиялаштирилади). Ўзбекистон эса ўз йўлида борди. Кўплаб шелтерлар ёпилди. Нодавлат муассасалардан 2-3 та шелтер ишлашда давом этмоқда. Давлат муассасаларидан – 10 тага яқин. Сўнгги маълумотларга кўра, уларда 22 нафар аёл ва 18 нафар бола вақтинча яшамоқда. Ички ишлар вазирлигининг ишонч телефонларига бир ҳафта ичида аёлларга нисбатан зўравонлик билан боғлиқ 200 дан ортиқ шикоятлар келиб тушмоқда. Аммо давлат шелтерларида атиги 40 нафарга яқин аёл вақтинча бошпана топди (ва бу кўрсаткич бир ойдан кўпроқ вақт давомида барқарор бўлиб турибди). Дунё бўйлаб зўравонлик ҳақида қурбонларнинг жуда оз қисми хабар бериши инобатга олиб, бу аёлларни ҳимоя қилмайдиган тизимнинг кўрсаткичидир. Улар фақат ҳисобот бериш учун фаолият юритади.\n5) Нари борса арзимаган алимент тўлайдиган эркак яна битта оила қуради. Жазо муқаррар эмаслиги қийин вазиятда болалари билан қолган бир нечта аёлнинг тақдири бузилишига олиб келади. Энг ёмони, фожеага ҳам олиб келади.\n6) Хотин-қизларни тазйиқ ва зўравонликдан ҳимоя қилиш тизимини такомиллаштириш чора-тадбирлари тўғрисидаги қонун декларативдир. У деярли бир йил олдин қабул қилинган, аммо ҳалигача ЖК ва МЖтК да иқтисодий ёки руҳий зўравонлик учун жавобгарлик белгиланмаган. Ҳимоя ордерлари самарали ҳимоя бермайди (мақоламизнинг 1-3-бандларига қаранг). Қонун умуман тазйиқдан ҳимоя қилмайди, бу сўз унда фақат бир марта учрайди. Олий Мажлис қошидаги Институт ҳар қандай муддатларни бузган ҳолда менинг тазйиқларга қарши петициям тарқалишини кечиктирмоқда. Эҳтимол, давлат хотин-қизларни зўравонликдан ҳимоя қилишда манфаатдор эмас. Ҳаммаси фақат қоғозда қолиб кетмоқда.\nҲимоя ордерини талабларини бузганлик учун ва зўравонларга нисбатан қонунчиликни кучайтириш. Мулкни зўрланган ёки тазйиққа учраган аёл ва болалар фойдасига мусодара қилиш. Шу жумладан қариндошларнинг мол-мулкини мусодара қилиш (кўпчилик кўчмас мулкни қариндошларининг номига ўтказиши сир эмас, нима эмиш, ажрашган тақдирда, келинга ҳеч нарса қолмасин). Зўравонлик содир бўлганда ҳамма нарсани йўқотишидан зўравон қўрқиши керак, келажаги ҳақида ташвишланадиган қурбон эмас.\nХотин-қизларга қарши жиноятларни хусусий айблов тоифасидан (иш фақат жабрланувчининг илтимосига биноан қўзғатилади) давлат айблови тоифасига ўтказиш (иш жабрланувчининг аризаси борлигидан қатъи назар, ушбу жиноят бўйича қўзғатилади).\nЗЎРАВОН БИЛАН ЯРАШТИРИШНИ БАС ҚИЛИНГ!!! Сиз бундай оилаларда катта бўлаётган болаларга оиладаги “осойишталик” учун зўравонликка дош беришинни ўргатасиз. Ёки зўравонлик учун жавоб бермасдан яшаш мумкинлигини. Токсик муносабатларни тугатиш шарт ва зарур. Шахснинг қадри чиройли рақамларга эга статистикадан муҳимроқдир. Зўравонлик ва иккиюзламачилик гуллаб-яшнаётган оила бу оила эмас!


АҚШ ИЛК БОР ЎЗБЕКИСТОНДА МАРКАЗИЙ ОСИЁ САВДО ФОРУМИНИ ЎТКАЗАДИ\nАҚШ Ўзбекистонда илк бор халқаро миқёсли ишбилармонлик тадбири — саккизинчи анъанавий Марказий Осиё савдо форумини ўтказади, дея хабар қилди Қўшма Штатлар элчихонаси матбуот хизматига таяниб “Газета.uz”.\nАҚШнинг Халқаро тараққиёт агентлиги (USAID) Ўзбекистон Ташқи савдо вазирлиги билан ташкиллаштираётган тадбир 17−18 октябр кунлари Тошкентда бўлиб ўтади.\nФорумнинг «Савдо ва инвестицияни ривожлантиришдаги янги уфқлар» шиори минтақавий ва ҳудудий савдони ривожлантириш учун Марказий Осиёнинг ўсиб бораётган очиқлигини акс эттиради, дейилади хабарда. Ўтган йили Қозоғистоннинг Олма Ота шаҳрида ўтказилган форум 18 мамлакатдан 1100 дан ортиқ иштирокчини бирлаштирди.\nФорум билан бир вақтда савдо кўргазмаси ҳам ташкил этилиб, унда минтақадаги барча давлатлардан транспорт, туризм, ахборот технологиялари, озиқ-овқат маҳсулотларини ишлаб чиқариш ва қайта тайёрлаш ускуналари тақдим этилади.


УРГАНЧ ШАҲРИДАГИ ЙЎЛЛАРДА ТАЪМИРЛАШ ИШЛАРИ ДАВОМ ЭТМОҚДА » Урганч шаҳар ҳокимлиги\nУрганч шаҳар ҳокимлиги » Ўзбек » Воқеалар » УРГАНЧ ШАҲРИДАГИ ЙЎЛЛАРДА ТАЪМИРЛАШ ИШЛАРИ ДАВОМ ЭТМОҚДА\nУРГАНЧ ШАҲРИДАГИ ЙЎЛЛАРДА ТАЪМИРЛАШ ИШЛАРИ ДАВОМ ЭТМОҚДА\nБу йўлдан кунига минглаб машиналар ва йўловчилар қатнайди. Шу боисдан бу йўлнинг қанчалик аҳамиятга эга эканлигини шаҳримиз мутассаддилари яхши билган ҳолда ҳайдовчилар ва пиёдалар учун қулайлик яратиш мақсадида таъмирлаш ишлари олиб боришмоқда.\nҲозирда унитар корхона томонидан Урганч шаҳридаги “Амударё” кўчасининг 4р161 қисмида 11 км масофадаги йўлни таъмирлаш ишлари кетмоқда. Қурилиш ишлари 4 босқичда олиб борилмоқда. Дастлабки босқичдаги ишлари бажарилиб, кейинги яни охирги босқичдаги асфалт ётқизиш ишлари бажарилмоқда.\n- Олдин бу йўл кенглигининг узунлиги 10 метрни ташкил этган - дейди “Хоразм йўллардан мунтазам фойдаланиш” Унитар корхонаси директори Шерзод Муҳаммедов. - Ҳозирда ҳар бир томонига 6,5 метрдан жами 13 метрга кенгайди. Ҳозирда маскур йўлнинг 8.5 км жойи асфалт қилиб битказилди. Қурилиш бўлаётган обьектда икки маҳал иш олиб борилиб, мазкур кўчалардаги йўлларни капитал таъмирлаш учун махсус техникалар жалб этилган. Асосийси, барча ишлар карантин коидаларига амал қилган ҳолда ташкил қилинмоқда.\nШунингдек, йўлнинг иккала томонида пиёдалар йўлакчаси ўрнатилаётган бўлиб, атрофига темир панжаралар ва тунги ёритгич чироқлари қўйилмоқда. Бу эса нафақат транспорт воситалари балки, пиёдалар учун хам қулайликлар яратилганлигини англатади.\nКўча қурилишининг яна бир аҳамиятли жойи шундаки, ушбу кўчада кўприқ ҳам қайта реконструкция қилинмоқда. Яъни олдин эски 9 мертлик қўприк ҳозирда 23 метрлик замонавий кўринишга кирмоқда.\nСана: 22.05.2020 04:30\nВоқеалар / Янгилик ва тадбирлар / Долзарб


Бу мазкур соҳа ривожи йўлида кенг кўламли ишлар амалга оширилиб, ишбилармонларга қатор имтиёз ва енгилликлар берилаётгани самарасидир.\nФарғона шаҳрида ташкил қилинган семинарда шу ҳақда сўз юритилди. “Кафолат” ДАСК ҳамда “Ўзмиллийбанк” қошидаги Кичик бизнес ва хусусий тадбиркорлик субъектларининг экспортини қўллаб-қувватлаш жамғармаси томонидан ташкил этилган мазкур анжуманда тижорат банклари, Савдо-саноат палатаси, суғурта компаниялари вакиллари ҳамда тадбиркорлар иштирок этди.\n— Вазирлар Маҳкамасининг тегишли қарори билан кичик бизнес ва хусусий тадбиркорлик субъектларининг экспорт фаолиятини суғурта қилиш орқали уларни турли қалтисликлардан ҳимоя қилиш тартиби жорий этилди, — дейди жамғарманинг Фарғона филиали раҳбари Шокиржон Аҳмедов. — Мазкур тадбирда амалга киритилган янги тартиб ва қоидалар мазмун-моҳияти вилоятимиз ишбилармонларига атрофлича тушунтирилди. Зеро, бу маҳаллий тадбиркорларнинг жаҳон бозорига чиқишида катта имкониятлар эшигини очади.\nМазкур рукндаги бошқа мақолалар: « Буюртмачи таклифи ва янги маҳсулот\tЙирик миқдордаги экспорт »


Турсуной Ваҳобова тўққиз йилдан буён ногирон набирасининг парвариши билан банд. Ўн бир ёшли Динара туғма ногирон бўлиб, икки ёшлигида ота-онаси ажрашиб кетишгач, бувисининг қўлида қолган.\nУмр инсон учун бир марта бериладиган энг олий неъмат. Ҳамма ундан унумли фойдаланиш, тўкин ҳаёт кечиришни истайди. Аммо ҳамиша ҳам инсон хоҳиш-истаклари рўёбга чиқавермайди. Кутилмаган синовлар кишининг бошини эгиб қўйиши ҳеч гап эмас. Шундай вақтда хоҳ моддий, хоҳ маънавий бўлсин, атрофдагиларнинг бирозгина далдаси кучимизга куч қўшади.\nШу билан бирга, аҳолининг ижтимоий ҳимояга муҳтож қатламини моддий қўллаб-қувватлашнинг давлат томонидан тизимли ташкил этилгани ҳам кўпчиликнинг мушкулини осон қилмоқда. Айниқса, ижтимоий кўмакка муҳтож, боқувчисини йўқотган, ногиронлиги бор фарзандлар парваришлаётган оилалар учун бунинг аҳамияти катта.\nТошкент вилояти Янгийўл тумани Марказ маҳалласида истиқомат қилувчи Турсуной Ваҳобова тўққиз йилдан буён ногиронлиги бўлган набирасининг парвариши билан банд. Ўн бир ёшни қаршилаган Динара Ваҳобова туғма руҳий ногирон бўлиб, икки ёшлигида ота-онаси ажрашиб кетишгач, бувисининг қўлида қолган. Турсуной опа гапириш ва юриш бахтидан мосуво бўлган набирасига бор меҳрини бериб парваришлаб келмоқда. Уларнинг хонадонида бўлганимизда бунга яна бир карра амин бўлдик. Ҳали бу ҳаммаси эмас. Турсуной опанинг турмуш ўртоғи Қаршибой Ваҳобов ҳам анча йилдан буён тўшакка михланиб қолган. Бундан ташқари, оиланинг қолган аъзолари — уч ўғил доимий иш жойига эга эмас. Икки келиннинг бири мактабда фаррош бўлиб ишлайди.\nОнахон билан суҳбатлашганимизда набирасига нафақа тайинлатишга унинг туғилганлик тўғрисидаги маълумотномаси йўқлиги тўсқинлик қилаётганини айтди.\n— Шу масала юзасидан ёрдам сўраб маҳаллага бир неча марта мурожаат қилдим, — дейди Турсуной ВАҲОБОВА. — Ҳужжатларни бериб қўйганимга беш ойдан ошди. Эрта-индин, деб сира ишимни битириб беришмаяпти. Оз бўлса-да, шу қизимга нафақа олсам, бироз оғиримиз енгил бўларди. Ҳар ҳолда ўзининг дори-дармони учун етарди. Мен билан турмуш ўртоғимнинг нафақаси ва келинимнинг маошидан бўлак доимий даромадимиз йўқ. Бу йил 4,5 гектар пахта олдик. Фермер тўлиқ ишловини қилиб бериш шарти билан 40 сотих ер берди. У ерга маккажўхори экяпмиз. Баъзан югур-югурлар билан ўзимнинг ҳам тез-тез тобим қочиб қоляпти. Тўғри, маҳалла ҳам қараб тургани йўқ. Яқинда гуруч, ёғ, ун, шакар бериб кетишди. Аммо набирамнинг ҳужжатларини тўғрилаш масаласи ечим топмаяпти.\nОнахоннинг сўзларидан оила, фарзандлар учун фақат шу аёлнинг жон куйдиришини пайқаш қийин эмас. Уч ўғил эса мавсумий иш билан ҳаминқадар пул топиши рўзғорга урвоқ ҳам бўлмаётгани сабаб оиланинг кам-кўсти кўп экан. Уйининг кадастр ҳужжати ҳам йўқ. Ҳақиқатан ҳам, шароит оғир. Улар газ туширилмагани боис совуқ кунларда чекиладиган азият, лойдан қурилган уй деворларидаги катта-катта ёриқлар сабаб дилни қийнаётган хавотирга ҳам ечим излаб бир неча марта фуқаролар қабулхонасига мурожаат қилган. Афсуски, жўяли бирор жавоб бўлмаган. Ҳатто, суриштирганимизда, ёзилган мурожаатнома ва унга юборилган жавоб хатини маҳалла мутасаддилари туманга жўнатиб юборилган, деб кўрсатиб бера олишмади.\nМезонга зид ҳақиқат\nВаҳобовлар оиласининг мурожаатлари юзасидан Янгийўл тумани «Марказ» маҳалла фуқаролар йиғинига бордик. Маҳалла раиси бу лавозимда иш бошлаганига бир ой бўлганини айтиб, баъзи саволларимизни жавобсиз қолдирди. Улар хонадонига бормагани, шарт-шароит билан таниш эмаслигини ҳам яширмади. Ҳатто, оиланинг ногирон фарзанди борлигидан бехабар экан.\n— Улар фақат уйини таъмирлаб беришимизни сўрашяпти, — дейди «Марказ» МФЙ раиси Зуҳра АБДУЛЛАЕВА. — Айнан бизга набирасининг туғилганлик тўғрисидаги гувоҳномаси масаласида мурожаат қилмаган. Уйни таъмирлашга келадиган бўлсак, маҳалланинг ўзида бундай имконият йўқ. Фақат ҳомийлар кўмаги билангина бирор ёрдам кўрсатишимиз мумкин.\nМаҳалла масъул котиби Абдулазиз Алимжонов Ваҳобовлар оиласининг бир даста ҳужжатларини бизга тақдим қилди. Лекин набирасининг туғилганлик ҳақидаги гувоҳномаси ҳақида ҳеч нарса демаганини, фақат моддий ёрдам сўраганини айтди. Афсуски, уларнинг бу мурожаати ҳам қондирилмаган. Маҳалла мутасаддилари уч вояга етган ўғил, икки келин борлиги ва етти сотих томорқа мавжудлиги тегишли қонун ҳужжатларда кўрсатилган мезонга кўра, оиланинг моддий ёрдам олишга лойиқ деб топмаслигини бот-бот такрорлашди.\nУларнинг ҳам гапида жон бордек. Ҳозир қимирлаган, меҳнат қилган жон борки, оч қолаётгани йўқ. Ваҳобовлар хонадонининг томорқасида баравж ўсиб, ҳатто, белга чиқадиган бўлиб кетган кўкатлар на ўз вақтида сотилган, на ўрнига бирор экин экилган. Аҳолининг бандлигини таъминлаш, уларнинг турмуш шароитини яхшилаш борасида бугун юртимизда тадбиркорлик ва томорқадан фойдаланишга кенг тарғибот олиб борилмоқда. Қолаверса, фарзандларнинг кексайиб қолган она зиммасига бутун рўзғор юкини ташлаб қўйиши ҳам тўғри эмас, албатта. Ҳар бир оилада шароит турлича. Бунда тарбия, билим, инсоний фазилатлар муҳим аҳамият касб этади. Аммо бугун нима учун давлатимиз раҳбари маҳалланинг ролини янада оширишга ҳаракат қиляпти? Нима учун мутасаддиларни ҳар бир хонадонга киришга ундаяпти? Барчасининг замирида одамларни меҳнат қилишга ундаш, носоғлом муҳит ҳукмрон оилалар билан алоҳида ишлаш масаласи турибди. Таассуфки, айрим мутасаддиларимиз моҳиятга ҳали етиб бораётгани йўқ.\nОдамлар билан гаплашганимизда, шундоққина катта йўл ёқасидаги уй айнан маҳалланинг кўмаги билан янгидан таъмирланаётганини айтишди. Бу фикрларга раис кўча юзи бўлгани учун тез-тез меҳмонлар ўтади. Шу боис уларни таъмирлаш турли ташкилотларга бириктириб берилган. Бу оила ҳам ёрдамга муҳтож, ёлғиз аёл фарзандлари билан туради. Турмуш ўртоғи хорижга ишлашга кетган, деб жавоб берди.\n...Қон-қонимизга сингиб кетган йўқни бор қилиб кўрсатиш, сохта чиройга интилиш каби иллатларни ҳамон ҳаётимиздан чиқариб ташлай олмаяпмиз. Кимнингдир кўзига яхши кўриниш, ортиқча дакки эшитмаслик учун баъзан ўз виждонимизга хилоф иш қилишгача борамиз. Ҳақиқий ёрдамга муҳтож кишилар турганда, ўзига тўқ, шароити яхши бўлганларни қўллаб-қувватлаш тўғримикан?\nФуқаролар маҳалладан бериладиган моддий ёрдам пулини ҳам кўпинча ҳеч қандай ёрдамга муҳтож бўлмаган оилалар олаётганини аниқ мисоллар билан келтиришди. Аммо уларни номма-ном айтишни лозим топмадик. Тўғри, бу ҳолат кўпчиликка яхши таниш. Маҳаллаларда тез-тез дуч келинадиган катта камчилигимиз. Изоҳлашга эса сўз топиш мушкул. Фақатгина хаёлга бир фикр келади: омонатга, ҳақиқий муҳтожлар учун давлатимиз ажратиб бераётган арзимасгина маблағга хиёнат эмасми бу?\nЯна бир жиҳатга алоҳида эътиборингизни қаратмоқчимиз. Маҳалла берадиган болали оилаларга нафақа, бола парвариши бўйича нафақа ва моддий ёрдам пуллари миқдори унчалик ҳам кўп эмас. Ўз номи билан қийналган кишиларга бироз ёрдам бериш мақсадида ажратилади. Биров бойиб ҳам кетмайди. Шундай экан қорнимиз тўқ бўла туриб, оч қолган одамнинг қўлидаги нонни қачонгача тортиб оламиз?\nКўрган ва эшитганларимиздан бир хулосага келиш мумкин: ҳақиқатан ҳам, Ваҳобовлар оиласи ёрдамга муҳтож. Маҳалла мутасаддилари ҳар жиҳатдан улар билан иш олиб бориши зарур. Зуҳра Абдуллаева уларнинг уй кадастри ва Динара Ваҳобованинг туғилганлик тўғрисидаги маълумотномасини олишда ёрдам қилишга ваъда берди. Уйини таъмирлаш масаласида эса, уларда ҳеч қандай имконият йўқлигини айтди…


Бош дипломат Абдулазиз Комилов Покистонга йўл олди\n23 январ 2022, Тошкент вақти: 06:56\nТашқи ишлар вазири Абдулазиз Комилов\nЎзбекистон ташқи ишлар вазири Абдулазиз Комилов 10 март куни амалий ташриф билан Покистон Ислом Республикасига боради.\nТИВ матбуот хизмати маълумотига кўра, вазирнинг бу мамлакатдаги учрашув ва музокаралари давомида Ўзбекистон ва Покистон ўртасидаги ҳамкорликни янада чуқурлаштириш, икки томонлама муносабатларни минтақавий алоқалар шароитида муҳокама қилиш режаланган.\n“Томонлар жорий йилга мўлжалланган олий ва юқори даражадаги қўшма тадбирлар жадвалини ҳам кўриб чиқадилар”, дейилган ТИВ хабарномасида.\nАввалроқ Озодлик Ўзбекистон бош дипломати Абдулазиз Комиловнинг 17 ва 18 февраль кунлари Ўзбекистонга қўшни бўлган Туркманистон, Қозоғистон ва Тожикистонга, 23 февраль куни Афғонистонга, 27 февраль куни эса Қирғизистонга, 25 февраль куни Ҳиндистонга, март ойи бошида эса Россияга боргани, сўнгги бир неча кун ичида эса Туркиядан келган делегацияга мезбонлик қилгани ҳақида хабар қилган.\nТашқи ишлар вазири А. Комиловнинг яқин хориж ўлкаларига сафарлари Ўзбекистонда президент сайлови ўтказилишига бир неча ой қолганда фаоллашди. Мазкур сайлов шу йил 24 октябрида ўтказилиши кутилмоқда.


БОЛАНГИЗ АСАБИЙЛАШЯПТИ, ҚАНДАЙ ТЎҒРИ ЖАВОБ БЕРИШ КЕРАК • NeMolchi.uz\nBosh sahifa Jabrlanganlarga maslahat БОЛАНГИЗ АСАБИЙЛАШЯПТИ, ҚАНДАЙ ТЎҒРИ ЖАВОБ БЕРИШ КЕРАК\nБОЛАНГИЗ АСАБИЙЛАШЯПТИ, ҚАНДАЙ ТЎҒРИ ЖАВОБ БЕРИШ КЕРАК\nФарзандингиз ўзини ёмон тутяпти, сиз эса бунинг учун ўзингизни айбдор ҳис қиляпсиз. Бу ҳолатдан қандай чиқиб кетиш мумкин?\nАйбдорлик ҳисси самарали эмас\nСизни кўрган фарзандларингиз янада дард чекади. Ахир улар сизга оғриқ етказганидан сиқилади. Сиз эса керакли вақтда ёрдам беролмаслигингиздан азият чекасиз. Биз асосан кучсизлик ҳисси туфайли асабийлашамиз, чорасизлигимизни юракка яқин оламиз ва аҳволни янада чуқурлаштирамиз.\nБоланинг ҳаракатлари ва сўзларидан мантиқ изламанг, тополмайсиз ҳам. Мантиқий фикрлаш учун жавоб берадиган мия қисми унда ҳали яхши ривожланмаган. Унда хаёллар ақлий таҳлил натижасида эмас, балки ҳиссий ҳаяжонлари оқибатида пайдо бўлади. У кўпинча атрофдаги оламга қараб фикрлайди. Ҳамма туғилганидан бошлаб ғазабни ҳис қилиш қобилиятини сезади, фақат бу ҳаммамизда турлича намоён бўлади.\nДейлик бола кундузи ухлагиси келмай асабийлашади, ота-она унга ён босади. Бундан хулоса қиладики, демак, бироз жанжал қилсам, ота-онамни кўндира оламан. Улғайганда эса у жаҳл қилишни харҳаша орқали билдирмайди, тўғридан-тўғри ифодалашга ўтади ва бу табиий ҳолатга айланади. Ана унда сиз болангизни бошқара олмай қоласиз.\nБола нима учун асабийлашади?\nАсабийлик сабабини тушуниб етиш учун уни таҳлил қилишнинг кераги йўқ. Бола нимага эришмоқчи, шуни тушуниб етинг. Балки у…\n– етказган оғриғимиз учун бизни жазоламоқчидир;\n– ёмонлик билан жавоб бермоқчидир;\n– етарли даражада яхши фарзанд бўлолмаётгани учун балки ўзига жазо бераётгандир;\n– ичидаги дардни носамарали усуллар ёрдамида ташқарига чиқармоқчидир.\nАсабий болага қандай ёрдам бериш керак?\nБоланинг қўлига қоғоз-қалам беринг. Албатта ёзишга салоҳияти бўлса. Ҳиссиётларини қоғозга туширсин. Бу усул стресс, оғриқ, кучсизликни енгишга ёрдам беради. Муаммоларни тасвирлаб бериш орқали уларга бошқача нуқтаи назар билан қараш мумкин. Шунда қийинчиликлар сал енгиллашади.\nҚуйидаги тасалли сўзларни ҳам айтишни унутманг\n«Ҳаммамиз инсонмиз, асабийлашамиз. Мукаммал эмасмиз, бу табиий ҳолат».\n«Кел, бир-биримизни кечирамиз!»\n«Ҳозир бир-биримиздан ранжиганмиз. Лекин ҳурматимизни сақлаб қолайлик».\n«Сенга етказган оғриқ учун жуда афсусдаман. Ўзинг ҳал қил, болам. Кечирасанми ёки йўқ? Биласанми, нима учун кечиримлилик керак? У хафагарчиликларни ортда қолдириб, олдинга қадам ташлашда ёрдам беради. Хатоларимиз бизни қадрсизлантирмайди, буни унутма».\n«Биз оиламиз, нима бўлмасин, сенга бўлган меҳрим бир хил бўлиб қолади».\n«Ҳаммаси 100 фоиз сен кутгандай бўлмайди. Барчадаги каби ҳаёт оқ ва қора чизиқлардан иборат».


Пандемия вақтида реклама берувчилар эътибор қаратиши керак бўлган 5 жиҳат\n13:35 / 09.04.2020\nФото: Noam Galai | Getty Images\nКоронавирус авж олган бир вақтда рекламага айниқса диққат билан эътибор бериш керак. Акс ҳолда мижозлар узоқ вақт давомида эсдан чиқармайдиган хатоларга йўл қўйиш мумкин. Озиқ-овқат ва хизматлар рекламасида зарур бўлган жиҳатлар қуйидагилардан иборат.\n1. Одамлар умумий хавотирда\nПандемия давридаги маркетинг – жуда нозик мавзу. Энг аввало, одамларни ўйлантираётган нарсалар нима эканини билинг. Чунки уларнинг эҳтиёжлари айрим сабаблар туфайли ўзгарди. Ҳозирда кўпчилик ўзи ва оила аъзоларининг соғлиги борасида хавотирга тушмоқда. Қолган барча масалалар эса иккинчи даражада.\nМаркетинг таклифини ўз ҳаракатларингиз ҳақидаги маълумотларга алмаштириб, уларнинг хавотирига жавоб беришингиз мумкин. Мижозларга уларнинг хавфсизлигини таъминлаш учун компаниянгиз томонидан кўрилаётган чоралар ҳақида маълумот беринг. Савдоларга исталган вақтда қайтиш мумкин, ҳозир эса тушуниш ҳиссини муҳим.\n2. Одамларни пул билан боғлиқ масала хавотирга соляпти\nCovid-19’нинг авж олиши жаҳон иқтисодиётини таназзулга учратди. Бу эса одамлар нафақат саломатлик, балки кредит ва солиқларни тўлай олмасликларидан ҳам хавотирда эканликларини англатади.\nРеклама берувчилар махсус нархлар, янги молиявий ечимлар ва мижозларни хотиржам қилувчи бошқа махсус нархларни таклиф қилиб, муаммоларга жавоб бера оладилар. Хусусан, ижарага берувчилар шартноманинг мослашувчан шартларини таклиф этишлари мумкин. Бу каби хабарлар инқироз даврида кучли резонансга сабаб бўлади. Инсонийлик ва шаффоф ечимлар – ноаниқлик шароитидаги муваффақиятли реклама элементларидир.\n3. Одамлар бизнес коронавирус билан курашга ўз ҳиссасини қўшишини кутишади\nCOVID-19 инқирози қаҳвахоналардан тортиб, йирик авиакомпанияларгача бўлган бизнеснинг кўп турларини ягона шароитга тушиб қолишига сабаб бўлади. Уларнинг ҳар бири қийинчиликларни ўзига хос усулда енгиб ўтмоқда.\nШу билан бирга, одамлар бизнес коронавирус пандемияси билан курашда ўз ҳиссасини қўшишини кутишади. Компаниянгиз томонидан олиб борилган саъй-ҳаракатлар ҳақида гапириб бериш учун ана шу имкониятдан фойдаланинг. Кўплаб компаниялар ходимларга маошини тўлаётгани ва касаллик варақасини узайтириш ҳақида эълон қилишмоқда. Бу каби маркетинг хабарномалари жуда самарали бўлиши мумкин.\n4. Одамларнинг эътибори бирламчи харидларга қаратилган\nҲозирда харидорлар ҳаёт ва вирусдан ҳимоя қилувчи бирламчи товарларга энг кўп қизиқиш билдирмоқда.\nСиз бунга жавоб тариқасида маркетингни талаб энг кўп бўлган маҳсулотларга қаратишингиз мумкин. Устуворликни кун бўйи уйда ўтирган одамлар учун долзарб бўлган таклифларга беринг. Агар буни яхши бажарсангиз, ҳатто инқироз шароитида ҳам компания даромадлари ортиши мумкин.\n5. Одамлар келажакда кўпроқ сарфлашни бошлайдилар\nCovid-19 инқирози мобайнида талаб паст бўлиши эҳтимолий ҳолат. Бироқ вазият доимий равишда шундайлигича қолмайди. Экспертлар вакцина ишлаб чиқилиши ёки даволашнинг ишончли усули топилганидан кейин харидлар миқдори кескин ортишини кутишмоқда.\nБрендни ва омма билан алоқаларни ривожлантириб, ана шу қизиқишга тайёрланишингиз мумкин. Вирусга қарши курашга ўз ҳиссангизни қўшинг, ижтимоий тармоқлардаги саҳифаларингизни ривожлантиринг ва бренд оммабоплигини оширадиган бошқа ҳаракатларни ўйлаб топинг.


Инсулт аломатлари (ўқинг жуда мухим) » Скачать музыку бесплатно новинки музыки 2016-2017\nИнсулт аломатлари (ўқинг жуда мухим)\nБошланишига қисқа бир ходиса: Бир гуруҳ дўстлар табиат кўйнига чиқган эдилар. Нигина исмли қиз бирдан йиқилиб тушди. Унга доктор чақиришни маслаҳат бердилар, лекин у қиз рози бўлмади ва хаммаёқ янги оёқ кийими сабабли бўлганини айтди. У бироз ранги ўчган кўринар ва қалтирар эди. Кун давомида ҳеч ким бунга эътибор бермади. У қизнинг турмуш ўртоғи кечки пайт 23:30 ларда дўстларига қўнғироқ қилди ва Нигинани тез ёрдам олиб кетганлигини айтди. Айланиш пайтида Нигина инсулт бўлган эди. Агарда унинг дўстлари инсулт белгиларини билганларида, эҳтимол у қизнинг ҳаётини сақлаб қолиш мумкин бўлар эди. Бази одамлар инсултдан тезда вафот этмайдилар. Узоқ муддат давомида уларга ёрдам берса бўлади.Бу мақолани ўкиб чиқишга бир дақиқа ҳам вақтингиз кетмайди…Нейрохирургларнинг айтишича, 3 соат давомида инсулт бўлган одамни кўрикдан ўтказилса, кечинманинг салбий натижалари бартараф этилиши мумкин. Инсулт белгилари: инсултни аниқлашнинг 4 босқичи мавжуд. — у одамдан кулишини, жилмайишини сўранг (аниқ у одам буни бажара олмайди) — у одамдан оддий гапни қайтаришини суранг (масалан, бугун хаво яхши ва очик) — у одамдан иккала қўлини бирданига тепага кўтаришини илтимос қилинг (у буни қила олмайди, ёки қисман қила олади) — у одамдан тилини чиқаришини сўранг (агарда унинг тили буралга, теккис булмаса — бу хам инсултнинг белгисидир) Агарда буларнинг бирортасини бажаришда қийинчиликлар туғилса — дархол тез ёрдамга қўнғироқ қилинг ва аломатларни тасвирлаб беринг. Кардиологларнинг айтишича, бу маълумотни камида 10 та одамга жунатсангиз, бирон бир одамнинг хаётини, хаттоки ўзингизнинг ҳам ҳаётингизни сақлаб қолишга катта қадам қўйганингизга ишонч комил қилсангиз бўлади. Ҳар куни дунё бўйлаб турли туман «ахлатларни» бир биримизга жўнатамиз. Келинг бир марта бўлса хам арзигули ва фойдали нарса билан шуғулланамиз.Manba: Maslahatim.uz


Тешик идиш тўлмайди | Azon.uz - Ахборот-таҳлилий портал\nТешик идиш тўлмайди\n15:00 15.03.2019 605\nЁши йигирмадан ошган йигит сарф-харажатлари учун отасидан пул сўради. Етмишни қоралаётган Нофизбей эса пенсия пулининг ярмидан кўпини ўғлига берар, боласининг беғам, масъулиятсизлигидан оғринарди. Одатдагидек, бир куни ўғил отадан пул сўраган эди, боласидан, бир неча марта айтганларини яна сўради:\n-- Бу ҳаётда яшашдан мақсадинг борми ўғлим? Бир инсоннинг ўртача ёши олтмиш йил бўлса, сен бу умрнинг ярмини яшаб қўйдинг. Шу ёшингга қадар нима қилдинг? Келажагинг учун уч-тўрт сўм жамғардингми? Мени хотиржам қиладиган жавоб айта оласанми?\nКўнгил очар тадбирга шошилаётган ўғил бундай асабга тегадиган саволга парво ҳам қилмай: «Ҳаётдан завқланиб яшашни истайман. Мен кўрган-кечирганларимдан завқли хотиралар жамғардим.Шу пайтгача айландим, саёҳат қилдим, яйрадим, завқландим. Менимча, булар умримнинг энг муҳим жамғармасидир!», деди.\nОта ўғлидан ҳар доимги жавобни олар экан, ўзига келишини, умр ўткинчилигини таъкидлади. Ота-бола ҳовлидаги сув жўмраги бошига бордилар. Ота ўғлининг қўлига тешик челак тутқазди ва жўмрак тагига қўйиб оғзигача тўлдиришини сўради. Йигит, асабийлашса ҳам чорасиз отасига итоат қилди. Тешик челакка сув тўлдиришга уринди. Ота бармоғи билан сувга ишора қилиб: «Шилдираб оқаётган бу сув -- ҳаёт», деди. Кейин эса тешик бўлгани учун тўлмаган челакка ишора қилди ва шу пайтгача қилган насиҳатларига парво қилмаган ўғлини қатъий огоҳлантирди:\n– Тешик челак эса бир кунлик ҳаёт ва бепарволик билан умрини совураётган одамдир. Умр сувдай оқиб кетаяпти ва сен ҳаётдан ўз ҳақингни ололмаяпсан, тушунсанг-чи, ўғлим! Сенинг ҳаётинг, ўтказаётган кунларинг умрни совуришдан бошқа нарса эмас. Беҳудага ўзингни уринтирма, тешик челак ҳеч қачон тўлмайди!..


Фақат эркаклар учун 38 — Dilkashradio.com\nАссалому алайкум хурамтли радио тингловчи мухлислар. Яна эфир орқали сиз билан учрашиб турганимиздан бағоят мамнунмиз. Хурматли эркаклар бугунги эшттиришимиз сизлар учун таёрланган. Дунёдаги жамики инсонлар доимо ўзларини қилаётган ишларини тўғри деб биладилар. Агар ташқаридан диққат билан кузатадиган бўлсак, доимо хам шундай эмаслигини кўришимиз мумкин. Кимлардир эса доимо ўзининг фикрини тўғри деб билишдан ташқари, шу фикрини бошқаларга хам ўтқазишни истайди. Бу фикир тўғрими йўқми бунинг ахамияти йўқдир. Агарда кимдир унинг фикрига қарши чиқадиган бўлса, ўша киши билан ётиб олиб бўлса хам жанжал қилишга хам тайёрдирлар.\nЎйлаймизки кўпчилигимизнинг хаётимизда шунга ўхшаш воқеалар тез-тез содир бўлиб туради. Нима деб ўйлайсиз хурматли тингловчилар шундай пайтларда қандай йўл тутган маъқул. Албатта бизлар хам етук инсонлар эмасмиз. Қайси биримиздир тезда тутақиб кетамиз. Қайси биримиздир шу фикрни нотўғри эканлигини исботлашга харакат қиламиз. Ўйлаймизки хар икки шароитда хам кайфиятимиз бузилади. Бунинг энг яхши усули айнан шундай пайтда индамай турган мақулроқ деб биламиз. Ёдингизда бўлсин сизнинг сухбатдошингиз мутлақ нохақ бўлиши мумкин. Лекин шу нарсани тан олгиси келмайди. Шу вазиятда у кишини нохақлигини исботлашга уринманг.\nЯхшиси у кишини тушунишга харакат қилиб кўринг. Фақатгина доно, ақилли ва маданиятли кишигина шундай йўл тутиши мумкин холос. Доимо нима учун у киши шундай йўл тутаётганига сабаб топилади. Яхшиси сиз анашу нарсани яъни нима учун у сиз билан рози бўлмаётганини сабабини билишга харакат қилиб кўринг. Балки шу нарса сизга бироз бўлсада ёрдам берар. Ўзингизни у кишини ўрнига қўйиб кўришга харакат қилиб кўринг. Бу хам сизга нимаси биландир у кишини тушунишингизга ёрдам беради деб умид қиламиз. Агар Муқаддас китобга назар ташлайдиган бўлсак. Худованд айтадики, Ёмонликни яхшилик қилиб енгиш мумкин. Сиз у кишига қанчалик қаршилик қилсангиз у киши хам шунчалик ўз фикрида туриб олиши анниқ.\nЮқорида айтиб ўтганимиздек, юмшоқлик билан унга жавоб беринг. Сиз хам ниманидир исботлашга уринманг. Аста секин у киши совишни бошлайди шунда сиз ўз фикрингизни таклиф сифатида унга айтиб кўринг. Доимо юмшоқ гапиришга харакат қилинг. Чунки халқимизда бир мақол бор. Яхши гап билан илон хам инидан чиқади деишади. Ажабмас агар дўстингиз хам сиз билан рози бўлса. Дунёда доимо шунга ўхшаш воқеалар бўлиб туришини эсингиздан чиқарманг. Сабаб бошида Одам ато билан момо хаво хам гунох қилган пайтларида бир бирларини айблашга харакат қилиб кўришган. Хурматли эркаклар доимо шундай воқеалар содир бўлганида оғир бўлинг. Фақатгина мард киши кимнидар жим туриб енгиши мумкин. Бу гапимиз билан хақиқатга хам кўз юмиб қаранг деб айтмоқчи эмасмиз. Вақт соати келгунча ўзингизни тутиб туриш хамма нарсани тинчлик билан хал бўлишига олиб келади деб умид қиламиз. Хурматли эркаклар шунинг билан сизлар учун берилган бугунги мавзумиз ўз низоясига етди келгуси эшттиришларимизгача хайр саломат бўлинглар.


Алишерга тирикчилик қимматга тушди\n16 май 2021, Тошкент вақти: 12:06\nПрагадаги қурилишлардан бирида юз берган фалокатда ҳалок бўлган Ўзбекистон фуқароси Алишер Холдоровнинг ҳамюртлари майтни жўнатиш учун керакли маблағ ва ҳужжатларни тўплаб бўлди.\nАсли андижонлик Алишер 3 июль куни Прагадаги қурилишлардан бирида бошига тахта тушиб кетиб, шифохонага ётқизилган ва икки кун ўтиб ҳушига келмасдан вафот этганди.\n“Маблағ йиғилди. Шу ерда ëру биродарлар ëрдамлашдик. Худо хоҳласа, бугун-эрта жасадни уйига жўнатамиз. Жўнатиш масаласи бу ерда ҳал бўляпти. Керакли ҳужжатлар ҳам қилиняпти”,- деди Прагада шлаётган ўзбек мардикорларидан бири Аҳмад ака.\n32 ёшли А.Холдоров Прагага икки йил аввал тирикчилик илинжида келган ва қурилишларда ишлаб юрган. Унинг уч фарзанди қолиб кетди.\n“Рўзғорим, оилам дейдиган бола эди. Энди мана шунақа кунлар мусофирчиликда бошига тушибди. Аллоҳ унинг аëлига ва фарзандларига сабр-тоқат берсин. Аллоҳ ўз раҳматига олган бўлсин”,- дейди Аҳмад ака.\nА.Холдоров Чехияда мардикорлик қилаётган минглаб ўзбекистонликлардан бири эди. Унинг ҳаётини олиб кетган фалокат тафсилотларини гапириб берган Прага полицияси мутасаддиларидан бири “Озодлик” билан суҳбатда:\n“3 июль куни соат 10.50да Катерина кўчасида қурилаëтган меҳмонхона қурилишида А.Холдоровнинг бошига 16.5 метр баландликдан тахта ортилган сават тушиб кетган. У дарҳол шифохонага олиб келинган. Воқеа содир бўлган қурилишда хавфсизлик қоидаларига риоя қилинмаган. Бу воқеа тергов қилинмоқда. Иш ҳали ëпилгани йўқ”,- деди.\nМайитни ватанига қайтариш қурбон фуқаро бўлган давлат элчихонаси зиммасида эканини қўшимча қилди Прага ички ишлар идораси мутасаддиси.\nЎзбекистоннинг Венадаги элчихонаси вакили “Озодлик” билан суҳбатда А.Холдоровнинг майитини ватанига қайтариш бўйича юридик ёрдам кўрсатилганини маълум қилди.\n“Менимча барча керакли ҳужжатлар тайëр бўлди. Ҳужжатларни олиб кетишди”,- деди элчихона расмийси.\nМасаланинг молиявий томонини эса, айтиб ўтилганидек, Алишернинг собиқ тақдирдошлари - ўзбек мардикорлари ҳал қилди.\n“Тасодифда бу ҳам. Касал бўлиб қолиш бор, бевақт вафот этиш бор. Иссиқ жонда барибир. Шу боланинг оиласи орзу-ҳавас кўра олмади. Тўйлар қила олмади .Биринчи навбатда, бу ерда ойлик яхши. Пулни яхши тўлайди. Ҳамманинг ўзига яраша орзу-ҳаваси бор. Биттаси уй қуриши керак, биттаси тўй қилиши керак”,- дейди Прагадаги ўзбек мардикорларидан бири Аҳмад ака.\nТурли маълумот ва ҳисоб-китобларга кўра, бугун тирикчилик илинжида Ўзбекистонни тарк этган ўзбекистонликлар сони 3 миллиондан 8 миллионгача бўлган рақамни ташкил қилади.